title: 2012/800/UE: Deċiżjoni tal-Parlament Ewropew tat- 23 ta’ Ottubru 2012 dwar il-kwittanza għall-implimentazzjoni tal-baġit tal-Awtorità Ewropea dwar is-Sigurtà fl-Ikel għas-sena finanzjarja 2010

text:
               20.12.2012

               MT

               Il-Ġurnal Uffiċjali tal-Unjoni Ewropea

               L 350/76

         DEĊIŻJONI TAL-PARLAMENT EWROPEW
   tat-23 ta’ Ottubru 2012
   dwar il-kwittanza għall-implimentazzjoni tal-baġit tal-Awtorità Ewropea dwar is-Sigurtà fl-Ikel għas-sena finanzjarja 2010
   (2012/800/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Awtorità Ewropea dwar is-Sigurtà fl-Ikel għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea dwar is-Sigurtà fl-Ikel għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7–0051/2012),

               —

               wara li kkunsidra d-Deċiżjoni tiegħu tal-10 ta’ Mejju 2012 (2) li tiddifferixxi d-deċiżjoni tal-kwittanza fir-rigward tal-implimentazzjoni tal-baġit tal-Awtorità Ewropea tas-Sigurtà fl-Ikel għas-sena finanzjarja 2010, flimkien mar-Riżoluzzjoni li takkumpanja dik id-Deċiżjoni u t-tweġibiet tad-Direttur Eżekuttiv tal-Awtorità,

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 178/2002 tal-Parlament Ewropew u tal-Kunsill (4) li jistabbilixxi l-Awtorità Ewropea dwar is-Sigurtà fl-Ikel, u b’mod partikolari l-Artikolu 44 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra d-Dikjarazzjoni Konġunta dwar aġenziji deċentralizzati u l-Approċċ Komuni anness magħha, miftehma f’Ġunju 2012 mill-Parlament Ewropew, il-Kunsill u l-Kummissjoni, bħala riżultat tax-xogħol tal-Grupp ta’ Ħidma Interistituzzjonali dwar l-aġenziji deċentralizzati maħluq f’Marzu 2009, u b’mod partikulari t-taqsimiet dwar il-governanza, l-operat, l-ipprogrammar, ir-responsabilità u t-trasparenza tal-Approċċ Komuni,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra t-tieni rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0299/2012),

               1.

               Jagħti l-kwittanza lid-Direttur tal-Awtorità Ewropea dwar is-Sigurtà fl-Ikel għall-implimentazzjoni tal-baġit tal-Awtorità għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Awtorità Ewropea dwar is-Sigurtà fl-Ikel, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 106.

      (2)  ĠU L 286, 17.10.2012, p. 367.

      (3)  ĠU L 248, 16.9.2002, p. 1.

      (4)  ĠU L 31, 1.2.2002, p. 1.

      (5)  ĠU L 357, 31.12.2002, p. 72.
    ---documentbreak---

               20.12.2012

               MT

               Il-Ġurnal Uffiċjali tal-Unjoni Ewropea

               L 350/77

         RIŻOLUZZJONI TAL-PARLAMENT EWROPEW
   tat-23 ta’ Ottubru 2012
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Awtorità Ewropea dwar is-Sigurtà fl-Ikel għas-sena finanzjarja 2010
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Awtorità Ewropea dwar is-Sigurtà fl-Ikel għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea dwar is-Sigurtà fl-Ikel għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7–0051/2012),

               —

               wara li kkunsidra d-Deċiżjoni tiegħu tal-10 ta’ Mejju 2012 (2) li tiddifferixxi d-deċiżjoni tal-kwittanza fir-rigward tal-implimentazzjoni tal-baġit tal-Awtorità Ewropea tas-Sigurtà fl-Ikel għas-sena finanzjarja 2010, flimkien mar-Riżoluzzjoni li takkumpanja dik id-Deċiżjoni u t-tweġibiet tad-Direttur Eżekuttiv tal-Awtorità,

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 178/2002 tal-Parlament Ewropew u tal-Kunsill (4) li jistabbilixxi l-Awtorità Ewropea dwar is-Sigurtà fl-Ikel, u b’mod partikolari l-Artikolu 44 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra d-Dikjarazzjoni Konġunta dwar aġenziji deċentralizzati u l-Approċċ Komuni anness magħha, miftehma f’Ġunju 2012 mill-Parlament Ewropew, il-Kunsill u l-Kummissjoni, bħala riżultat tax-xogħol tal-Grupp ta’ Ħidma Interistituzzjonali dwar l-aġenziji deċentralizzati maħluq f’Marzu 2009, u b’mod partikulari t-taqsimiet dwar il-governanza, l-operat, l-ipprogrammar, ir-responsabilità u t-trasparenza tal-Approċċ Komuni,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra t-tieni rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0299/2012),

               A.

               billi, fl-10 ta’ Mejju 2012, il-Parlament Ewropew ippospona d-deċiżjoni tiegħu dwar il-kwittanza u l-għeluq tal-kontijiet tal-Aġenzija Ewropea dwar is-Sigurtà fl-Ikel għas-sena finanzjarja 2010,

               B.

               billi l-Awtorità tat risposti estensivi lill-awtorità ta’ kwittanza permezz tal-ittri tad-29 ta’ Ġunju 2012 u tal-20 ta’ Awwissu 2012,

               C.

               billi l-kwittanza hija strument validu tal-Parlament Ewropew f’dan ir-rigward, li jirrikjedi deċiżjoni msejsa fuq argumenti fattwali u sostansivi; ifakkar, f’dan il-kuntest, ir-regoli eżistenti, jiġifieri r-Regolamenti tal-Personal tal-Uffiċjali u l-Kundizzjonijiet ta’ Impjieg ta’ Qaddejja Oħra tal-Komunita Ewropea, ir-Regolament Finanzjarju li huwa applikabbli għall-baġit ġenerali tal-Komunitajiet Ewropej, ir-Regolament tat-twaqqif tal-Awtorità u l-politiki u l-proċeduri speċifiċi stabbiliti mill-Awtorità,

      Il-ġestjoni baġitarja u finanzjarja

               1.

               Jieħu nota tad-dikjarazzjoni tal-Awtorità li issa ttieħdu miżuri adegwati sabiex titjieb il-ġestjoni finanzjarja u li r-rata ta’ implimentazzjoni fir-rigward tal-approprjazzjonijiet ta’ impenn kienet qrib il-100 % fl-2011;

               2.

               Jilqa’ l-informazzjoni li waslet dwar tnaqqis sinifikanti fl-ispejjeż tal-laqgħat tal-Bord ta’ Ġestjoni, li ammontaw għal EUR 6 175 kull membru fl-2010; ifaħħar b’mod partikolari t-tnaqqis tal-infiq b’66 % mqabbel mal-2010, milħuq permezz tal-bidla għal streaming tal-awdjo fuq talba, l-użu tal-Ingliż bħala l-unika lingwa għal-laqgħat tal-Bord ta’ Ġestjoni u permezz tal-fatt li l-laqgħat kollha qed iseħħu fis-sede tal-Awtorità f’ Parma;

      Proċess ta’ ġestjoni tal-kuntratti

               3.

               Jieħu nota tal-fatt li l-Awtorità żviluppat “Għodda ta’ Għotjiet u Akkwisti” sabiex ittejjeb il-monitoraġġ tal-proċess tal-offerti, il-ġestjoni tal-kuntratti u l-kapaċità tal-previżjonijiet tal-ħlas; jieħu nota tal-fatt li d-Database ġdida dwar l-Akkwisti u l-Għotjiet ġiet varata fit-28 ta’ Ġunju 2012;

      Kunflitt ta’ interessi u trasparenza

               4.

               Jinnota li l-funzjoni prinċipali tal-Awtorità hija li tipprovdi konsulenza xjentifika indipendenti u trasparenti dwar suġġetti b’impatt dirett jew indirett fuq is-sikurezz tal-ikel u tal-għalf;

               5.

               Jinnota l-ħtieġa li jittieħdu miżuri li jissalvagwardjaw il-kredibilità tal-Awtorità;

               6.

               Jilqa’ l-organizzazzjoni ta’ sessjoni mandatorja fuq l-etika u l-integrità għall-membri kollha tal-Bord ta’ Ġestjoni ipprogrammat għal Ottubru 2012, u jitlob lill-Bord ta’ Ġestjoni jinforza b’mod effikaċi l-kodiċi ta’ kondotta tiegħu u jadotta dispożizzjonijiet li jipprevjenu u jippenalizzaw każijiet ta’ ‘revolving door’ fil-ġejjieni, sabiex jiġu evitati sitwazzjonijiet simili għal dik li effetwat lill-ex-President tiegħu fl-2010;

               7.

               Diġà fl-imgħoddi indirizza ċerti problemi li jikkonċernaw il-kunflitt ta’ interessi, id-dikjarazzjoni tal-interessi u t-trasparenza; jisħaq li, fl-2010, l-ex President tal-Bord ta’ Ġestjoni tal-Awtorità naqset milli tiddikjara s-sħubija tagħha fil-bord tal-Istitut Internazzjonli tax-Xjenzi tal-Ħajja (ILSI), minkejja l-fatt li l-ILSI huwa ffinanzjat minn intrapriżi tas-settur tal-ikel, dak tal-kimika u dak farmaċewtiku; jinnota li l-membri tal-Bord ta’ Ġestjoni tal-Awtorità ma jinħatrux mid-Direttur Eżekuttiv u għalhekk ma jistgħux jitkeċċew mid-Direttur Eżekuttiv;

               8.

               Jilqa’ l-impenn tal-Awtorità li tipproponi li l-Bord ta’ Ġestjoni jaħtar il-President tiegħu permezz ta’ votazzjoni fil-miftuħ; jemmen li proċedura trasparenti se ssaħħaħ ir-responsabilizzazzjoni tal-Bord ta’ Ġestjoni;

               9.

               Jinnota b’attenzjoni l-politiki, ir-regoli, il-miżuri ta’ implimentazzjoni u l-azzjonijiet kollha li ġew stipulati sa mill-2007 biex ikun evitat il-kunflitt ta’ interessi fost l-esperti xjentifiċi u l-persunal; jilqa’ f’dan ir-rigward il-kodiċi ta’ kondotta tal-Bord ta’ Ġestjoni tal-Awtorità u l-approċċ attiv tagħhom fir-rieżami tad-dikjarazzjonijiet ta’ interess tagħhom, u r-regoli ġodda għall-analiżi bir-reqqa ta’ kunflitti ta’ interess fis-seħħ minn Lulju 2012, li ntużaw proattivament fit-tiġdid tal-panels xjentifiċi; huwa determinat li jissorvelja l-effett ta’ dawn l-azzjonijiet; se jibqa’ jistieden lid-Direttur Eżekuttiv għal skambji ta’ fehmiet fuq bażi regolari, biex jippromwovi l-iskambju ta’ informazzjoni, anki permezz ta’ persuna ta’ kuntatt maħtur minn fost il-membri tiegħu u billi jżur l-Awtorità kull sentejn; ifakkar li l-aħħar żjara kienet saret f’Mejju 2012;

               10.

               Jieħu nota tal-fatt li l-politika l-ġdida tal-Awtorità fil-qasam “tal-indipendenza u l-proċessi tat-teħid tad-deċiżjonijiet xjentifiċi” flimkien mar-regoli ta’ implimentazzjoni tagħha daħlu fis-seħħ f’Lulju 2012 u li d-definizzjoni l-ġdida ta’ kunflitt ta’ interessi tal-Awtorità hija kompatibbli mal-linji gwida tal-OECD; jinnota mill-approċċ prattiku tal-Awtorità rigward il-ksur ta’ regoli relatati mal-politika ta’ indipendenza minn espert jikkonsisti f’esklużjoni għal perjodu ta’ 5 snin; jissuġġerixxi li tiddaħħal ġabra konklużiva ta’ pieni proporzjonati bħala parti mir-regoli ta’ implimentazzjoni tal-politika ta’ indipendenza;

               11.

               Jinnota li l-Awtorità skedat valutazzjoni tal-politika ta’ indipendenza tagħha sal-aħħar tal-2013 u impejnat ruħha li tikkunsidra, fost l-oħrajn, il-possibbiltà li tippubblika r-riżultati tal-proċeduri fuq il-ksur ta’ fiduċja, inklużi r-riżultati tal-proċedura intiża sabiex tivverifika l-integrità tar-rieżami xjentifiku u twessa’ u ssaħaħ il-mandat tal-Kumitat tagħha dwar il-Kunflitt ta’ Interessi, pereżempju b’mandat simili għall-Kumitat dwar l-Istandards Etiċi u l-Prevenzjoni ta’ Kunflitt ta’ Interessi tal-aġenzija Franċiża għall-ikel, l-ambjent u l-ħarsien tas-saħħa u s-sikurezza fuq il-post tax-xogħol (ANSES); jistenna li l-Awtorità tinforma lill-awtorità ta’ kwittanza dwar din il-kwistjoni sal-bidu tal-proċedura ta’ kwittanza li jmiss;

               12.

               Jinkoraġġixxi lill-Awtorità biex issaħħaħ aktar il-politika ta’ indipendenza tagħha u tikkunsidra li tadotta regoli li jinkludu pieni, fost oħrajn, u tippubblika l-curriculum vitae u d-dikjarazzjonijiet ta’ interessi tal-esperti u xjenzati interni;

               13.

               Huwa konvint bis-sħiħ li għandhom jittieħdu l-passi meħtieġa jekk ikun hemm każijiet ta’ nuqqas ta’ konformità mar-regoli eżistenti; jemmen li, f’tali każijiet, l-Awtorità jeħtiġilha tfassal pjan ta’ azzjoni flimkien ma’ skeda ta’ żmien preċiża, bil-għan li tirrimedja l-problemi, li l-implimentazzjoni tiegħu għandha tkun sorveljata mill-Parlament Ewropew, u li dawk il-problemi għandhom ikunu indirizzati billi jinbidlu r-regoli u r-regolamenti eżistenti ħalli jeliminaw il-lakuni possibbli;

               14.

               Jieħu nota tad-dikjarazzjoni tal-Awtorità li hija adottat politika dwar ir-regali u l-ospitalità fl-4 ta’ Lulju 2012; jilqa’ din l-inizjattiva u jistieden lill-Awtorità tippubblika din il-politika fil-websajt tagħha;

               15.

               Jirrikonoxxi li l-Awtorità ipprogrammat għall-1 ta’ Ottubru 2012 it-tnedija tal-ewwel evalwazzjoni tagħha ta’ kampjun aleatorju ta’ dikjarazzjonijiet ta’ interess ħalli tivverifika l-koerenza tagħhom mal-politika li għadha kemm adottat fil-qasam tal-indipendenza u r-regoli ta’ implimentazzjoni; jistenna li l-Awtorità tikkondividi l-konklużjonijiet ta’ dik l-evalwazzjoni mal-awtorità ta’ kwittanza sal-1 ta’ Marzu 2013 sabiex din tirrflettihom fil-proċedura ta’ kwittanza li jmiss;

               16.

               Jirrikonoxxi l-impenn tal-Awtorità li taħdem mal-Kummissjoni Ewropea sabiex tiddefinixxi l-modalitajiet ta’ aċċess sħiħ għall-pubbliku għal data mhux ipproċessata u mhux ippubblikata;

               17.

               Josserva li tmien kumitati ta’ esperti kif ukoll il-kumitat xjentifiku tal-Awtorità ġġeddu f’Ġunju 2012; jilqa’ l-pubblikazzjoni tad-dikjarazzjonijiet ta’ interessi tal-esperti li għadhom kemm inħatru fil-websajt tal-Awtorità, iżda josserva li wħud misCVs għad mhumiex disponibbli; jistieden lill-Awtorità tippubblikahom kollha sal-1 ta’ Jannar 2013;

               18.

               Jinnota li 37 espert ta’ żewġ Panels inħatru fl-2011, qabel l-adozzjoni tal-politika l-ġdida tal-Awtorità fil-qasam tal-indipendenza u tal-proċessi tat-teħid tad-deċiżjonijiet xjentifiċi; jaqbel għalhekk mal-inizjattiva tal-Awtorità li sal-31 ta’ Ottubru 2012 tanalizza d-dikjarazzjonijiet ta’ interess tagħhom fil-konfront mal-politika u r-regoli ta’ implimentazzjoni li għadhom kemm ġew adottati; jistieden lill-Awtorità tinforma lill-awtorità ta’ kwittanza bir-riżultati tal-proċess ta’ analiżi sal-bidu tal-proċedura ta’ kwittanza li jmiss;

               19.

               Jistieden lill-Awtorità tintroduċi fir-rapporti annwali ta’ attività tagħha taqsima speċjali li tiddeskrivi l-azzjonijiet meħuda sabiex jiġi tipprevjeni u timmaniġġja l-kunflitt ta’ interessi, li għandha tinkludi fost oħrajn:

                           —

                           l-għadd ta’ każijiet allegati ta’ kunflitt ta’ interessi verifikati,

                           —

                           l-għadd ta’ każijiet ta’ “revolving door”,

                           —

                           il-miżuri li ttieħdu f’kull kategorija ta’ każijiet,

                           —

                           l-għadd ta’ proċeduri fuq il-ksur ta’ fiduċja mibdija flimkien mal-eżitu tagħhom;

                           —

                           il-pieni applikati;

               20.

               Iħeġġeġ lill-Awtorità biex ittejjeb il-ftuħ u t-trasparenza tal-proċess tal-valutazzjoni ta’ riskju, tieħu aktar kont tal-letteratura xjentifika indipendenti eżaminata inter pares u tipprovdi ġustifikazzjoni dettaljata meta tirrifjuta fehmiet diverġenti; jinkoraġġixxi lill-Awtorità tkattar id-djalogu u l-kooperazzjoni mal-esperti esterni u l-aġenziji nazzjonali, b’mod partikolari meta dawn ikollhom opinjonijiet diverġenti dwar proċess speċifiku tal-valutazzjoni tar-riskju;

               21.

               Jilqa’, b’mod ġenerali, id-Dikjarazzjoni Konġunta u l-Approċċ Komuni dwar l-aġenziji deċentralizzati fuq imsemmija li tindirizza u timplimenta ċerti elementi ta’ importanza għall-proċedura ta’ kwittanza u jemmen li l-pjan direzzjonali dwar is-segwitu tal-Approċċ Komuni, li għandu jkun ippreżentat mill-Kummissjoni sal-aħħar tal-2012, iqis kif jistħoqq dawn il-kwestjonijiet;

               22.

               Jirreferi, fir-rigward tal-osservazzjonijiet l-oħra li qed jakkumpanjaw id-Deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (6) dwar il-prestazzjoni, il-ġestjoni finanzjarja u l-kontroll tal-Aġenziji.

      (1)  ĠU C 366, 15.12.2011, p. 106.

      (2)  ĠU L 286, 17.10.2012, p. 367.

      (3)  ĠU L 248, 16.9.2002, p. 1.

      (4)  ĠU L 31, 1.2.2002, p. 1.

      (5)  ĠU L 357, 31.12.2002, p. 72.

      (6)  ĠU L 286, 17.10.2012, p. 388.


title: Deċiżjoni tal-Kunsill (UE) 2016/2026 tal-15 ta' Novembru 2016 dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inklużi l-limitu massimu għall-2018, l-ammont annwali għall-2017, l-ewwel ħlas parzjali għall-2017 u previżjoni indikattiva u mhux vinkolanti għall-ammonti annwali mistennija għas-snin 2019 u 2020

text:
               19.11.2016

               MT

               Il-Ġurnal Uffiċjali tal-Unjoni Ewropea

               L 313/25

         DEĊIŻJONI TAL-KUNSILL (UE) 2016/2026
   tal-15 ta' Novembru 2016
   dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inklużi l-limitu massimu għall-2018, l-ammont annwali għall-2017, l-ewwel ħlas parzjali għall-2017 u previżjoni indikattiva u mhux vinkolanti għall-ammonti annwali mistennija għas-snin 2019 u 2020
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,
   Wara li kkunsidra l-Ftehim ta' Sħubija bejn il-membri tal-gruppi tal-Istati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit-23 ta' Ġunju 2000 (1), kif l-aħħar emendat (“il-Ftehim ta' Sħubija AKP-UE”),
   Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri tal-Unjoni Ewropea, imlaqqgħin fil-Kunsill, dwar l-iffinanzjar tal-għajnuna tal-Unjoni Ewropea fl-ambitu tal-qafas finanzjarju pluriennali għall-perijodu mill-2014 sal-2020, skont il-Ftehim ta' Sħubija AKP-UE, u dwar l-allokazzjoni ta' assistenza finanzjarja għall-Pajjiżi u Territorji Extra-Ewropej li għalihom tapplika r-Raba' Parti tat-Trattat dwar il-Funzjonament tal-Unjoni Ewropea (2) (“il-Ftehim Intern”) u b'mod partikolari l-Artikolu 7(2) tiegħu,
   Wara li kkunsidra r-Regolament tal-Kunsill (UE) 2015/323 tat-2 ta' Marzu 2015 dwar ir-regolament finanzjarju applikabbli għall-11-il Fond Ewropew għall-Iżvilupp (“ir-Regolament Finanzjarju tal-11-il FEŻ”) (3), u b'mod partikolari l-Artikolu 21(2) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Skont il-proċedura stabbilita fl-Artikolu 21(2) tar-Regolament Finanzjarju tal-11-il FEŻ, il-Kummissjoni ppreżentat proposta sal-15 ta' Ottubru 2016 li tispeċifika (a) l-ammont massimu għall-ammont annwali ta' kontribuzzjoni għall-2018; (b) l-ammont annwali tal-kontribuzzjoni għall-2017; (c) l-ammont tal-ewwel ħlas parzjali tal-kontribuzzjoni għall-2017, u (d) previżjoni indikattiva, mhux vinkolanti għall-ammonti annwali mistennija tal-kontribuzzjonijiet għas-snin 2019–2020.

               (2)

               Skont l-Artikolu 52 tar-Regolament Finanzjarju tal-11-il FEŻ, fit-28 ta' Lulju 2016, il-Bank Ewropew tal-Investiment (BEI) bagħat lill-Kummissjoni l-estimi aġġornati tiegħu tal-impenji u l-pagamenti taħt l-istrumenti li jimmaniġġa.

               (3)

               L-Artikolu 22(1) tar-Regolament Finanzjarju tal-11-il FEŻ jistipula li s-sejħiet għal kontribuzzjonijiet għandhom l-ewwel jużaw l-ammonti stipulati fil-Fondi Ewropej għall-Iżvilupp (FEŻ) preċedenti. Għaldaqstant, għandha ssir sejħa għall-fondi taħt l-10 FEŻ.

               (4)

               Permezz tad-Deċiżjoni (UE) 2015/2288 (4), il-Kunsill adotta fit-30 ta' Novembru 2015, fuq proposta mill-Kummissjoni, id-Deċiżjoni li tistabbilixxi l-limitu massimu għall-kontribuzzjonijiet tal-FEŻ tal-Istati Membri għall-2017 ta' EUR 3 850 000 000 għall-Kummissjoni, u ta' EUR 150 000 000 għall-BEI.

               (5)

               Permezz tad-Deċiżjoni 2013/759/UE (5), il-Kunsill adotta l-ħolqien ta' Faċilità ta' Tranżizzjoni fit-12 ta' Diċembru 2013 fir-rigward tal-miżuri ta' mmaniġġar tranżizzjonali tal-FEŻ mill-1 ta' Jannar 2014 sad-dħul fis-seħħ tal-11-il Fond Ewropew għall-Iżvilupp (“il-Faċilità ta' Tranżizzjoni”),

         ADOTTA DIN ID-DEĊIŻJONI:
   Artikolu 1
   Il-limitu massimu għall-ammont annwali tal-kontribuzzjonijiet tal-FEŻ tal-Istati Membri għall-2018 huwa b'dan stabbilit għal EUR 4 550 000 000 għall-Kummissjoni, u għal EUR 250 000 000 għall BEI.
   Artikolu 2
   L-ammont annwali tal-kontribuzzjonijiet għall-FEŻ tal-Istati Membri għall-2017 huwa b'dan stabbilit għal EUR 4 000 000 000. Għandu jinqasam f'EUR 3 850 000 000 għall-Kummissjoni, u EUR 150 000 000 għall-BEI.
   Artikolu 3
   Il-kontribuzzjonijiet individwali tal-FEŻ li jridu jitħallsu mill-Istati Membri lill-Kummissjoni u lill-BEI bħala l-ewwel ħlas parzjali għall-2017 huma ppreżentati fit-tabella fl-Anness ta' din id-Deċiżjoni.
   Il-ħlasijiet ta' dawk il-kontribuzzjonijiet jistgħu jiġu kkombinati ma' aġġustamenti fl-ambitu tal-implimentazzjoni tat-tnaqqis tal-fondi impenjati taħt il-Faċilità ta' Tranżizzjoni, skont pjan ta' aġġustament ikkomunikat minn kull Stat Membru lill-Kummissjoni mal-adozzjoni tat-tielet ħlas parzjali tal-2015.
   Artikolu 4
   Il-previżjoni indikattiva mhux vinkolanti għall-ammont annwali mistenni ta' kontribuzzjonijiet għall-2019 hija b'dan stabbilita għal EUR 4 500 000 000 għall-Kummissjoni, u għal EUR 300 000 000 għall-BEI, u dik għall-2020 hija stabbilita għal EUR 4 500 000 000 għall-Kummissjoni, u għal EUR 300 000 000 għall-BEI.
   Artikolu 5
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, il-15 ta' Novembru 2016.

            Għall-Kunsill

            Il-President

         I. KORČOK

      (1)  ĠU L 317, 15.12.2000, p. 3.

      (2)  ĠU L 210, 6.8.2013, p. 1.

      (3)  ĠU L 58, 3.3.2015, p. 17.

      (4)  Id-Deċiżjoni tal-Kunsill (UE) 2015/2288 tat-30 ta' Novembru 2015 dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inkluż il-limitu massimu għall-2017, l-ammont għall-2016, l-ewwel ħlas parzjali għall-2016 u previżjoni indikattiva u mhux vinkolanti għall-ammonti annwali mistennija għas-snin 2018 u 2019 (ĠU L 323, 9.12.2015, p. 8).

      (5)  Id-Deċiżjoni tal-Kunsill 2013/759/UE tat-12 ta' Diċembru 2013 dwar miżuri ta' tranżizzjoni tal-ġestjoni tal-FEŻ mill-1 ta' Jannar 2014 sad-dħul fis-seħħ tal-11-il Fond Ewropew għall-Iżvilupp (ĠU L 335, 14.12.2013, p. 48).

      ANNESS

                  Stati Membri

                  Taqsim tal-10 FEŻ %

                  L-ewwel ħlas parzjali tal-2017 (EUR)

                  imħallas lill-BEI

                  imħallas lill-Kummissjoni

                  Totali

                  taħt l-10 FEŻ

                  taħt l-10 FEŻ

                  Awstrija

                  2,41

                  2 410 000,00

                  40 970 000,00

                  43 380 000,00

                  Belġju

                  3,53

                  3 530 000,00

                  60 010 000,00

                  63 540 000,00

                  Bulgarija

                  0,14

                  140 000,00

                  2 380 000,00

                  2 520 000,00

                  Ċipru

                  0,09

                  90 000,00

                  1 530 000,00

                  1 620 000,00

                  Repubblika Ċeka

                  0,51

                  510 000,00

                  8 670 000,00

                  9 180 000,00

                  Danimarka

                  2,00

                  2 000 000,00

                  34 000 000,00

                  36 000 000,00

                  Estonja

                  0,05

                  50 000,00

                  850 000,00

                  900 000,00

                  Finlandja

                  1,47

                  1 470 000,00

                  24 990 000,00

                  26 460 000,00

                  Franza

                  19,55

                  19 550 000,00

                  332 350 000,00

                  351 900 000,00

                  Ġermanja

                  20,50

                  20 500 000,00

                  348 500 000,00

                  369 000 000,00

                  Greċja

                  1,47

                  1 470 000,00

                  24 990 000,00

                  26 460 000,00

                  Ungerija

                  0,55

                  550 000,00

                  9 350 000,00

                  9 900 000,00

                  Irlanda

                  0,91

                  910 000,00

                  15 470 000,00

                  16 380 000,00

                  Italja

                  12,86

                  12 860 000,00

                  218 620 000,00

                  231 480 000,00

                  Latvja

                  0,07

                  70 000,00

                  1 190 000,00

                  1 260 000,00

                  Litwanja

                  0,12

                  120 000,00

                  2 040 000,00

                  2 160 000,00

                  Lussemburgu

                  0,27

                  270 000,00

                  4 590 000,00

                  4 860 000,00

                  Malta

                  0,03

                  30 000,00

                  510 000,00

                  540 000,00

                  Netherlands

                  4,85

                  4 850 000,00

                  82 450 000,00

                  87 300 000,00

                  Polonja

                  1,30

                  1 300 000,00

                  22 100 000,00

                  23 400 000,00

                  Portugall

                  1,15

                  1 150 000,00

                  19 550 000,00

                  20 700 000,00

                  Rumanija

                  0,37

                  370 000,00

                  6 290 000,00

                  6 660 000,00

                  Slovakkja

                  0,21

                  210 000,00

                  3 570 000,00

                  3 780 000,00

                  Slovenja

                  0,18

                  180 000,00

                  3 060 000,00

                  3 240 000,00

                  Spanja

                  7,85

                  7 850 000,00

                  133 450 000,00

                  141 300 000,00

                  Żvezja

                  2,74

                  2 740 000,00

                  46 580 000,00

                  49 320 000,00

                  Renju Unit

                  14,82

                  14 820 000,00

                  251 940 000,00

                  266 760 000,00

                  TOTAL UE-27

                  100,00

                  100 000 000,00

                  1 700 000 000,00

                  1 800 000 000,00


title: Deċiżjoni tal-Kunsill tat- 28 ta' Frar 2012 li taħtar u tissostitwixxi l-membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali

text:
               13.3.2012

               MT

               Il-Ġurnal Uffiċjali tal-Unjoni Ewropea

               C 74/6

         DEĊIŻJONI TAL-KUNSILL
   tat-28 ta' Frar 2012
   li taħtar u tissostitwixxi l-membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali
   2012/C 74/03
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 tal-10 ta' Frar 1975 li jistabbilixxi ċ-Ċentru Ewropew għall-Iżvilupp ta' Taħriġ Vokazzjonali, u b'mod partikolari l-Artikolu 4 tiegħu (1),
   Wara li kkunsidra n-nomina mressqa lill-Kunsill mill-Kummissjoni fil-kategorija tar-Rappreżentanti tal-impjegati,
   Billi:

               (1)

               Bid-Deċiżjoni tiegħu tal-14 ta' Settembru 2009 (2), il-Kunsill ħatar il-membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali għall-perijodu mit-18 ta' Settembru 2009 sas-17 ta' Settembru 2012.

               (2)

               Post ta' membru fuq il-Bord ta' Tmexxija taċ-Ċentru fil-kategorija tar-Rappreżentanti tal-impjegati sar vakanti minħabba r-riżenja tas-Sinjura Luz Blanca COSIO ALMEIDA.

         IDDEĊIEDA KIF ĠEJ:
   Artikolu Uniku
   Il-persuna li ġejja hija b'dan maħtura bħala membru tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali għall-bqija tal-mandat, jiġifieri sas-17 ta' Settembru 2012:

      RAPPREŻENTANTI TAL-ORGANIZZAZZJONIJIET TAL-IMPJEGATI:

               SPANJA

               Is-Sur Fernando PUIG-SAMPER
               Segretarju Konfederali
               Responsabbli mit-Taħriġ Vokazzjonali fis-CCOO

      Magħmul fi Brussell, it-28 ta’ Frar 2012.

            Għall-Kunsill

            Il-President

         N. WAMMEN

      (1)  ĠU L 39, 13.2.1975, p. 1.

      (2)  ĠU C 226, 19.9.2009, p. 2.


title: Id-Deċiżjoni tal-Kunsill u l-Kummissjoni tad-19 ta' Diċembru 1994 dwar il-konklużjoni tal-Ftehim Ewropew bejn il-Komunitajiet Ewropej u l-Istati Membri tagħhom, minn parti l-waħda, u r-Repubblika tal-Bulgarija, mill-parti l-oħra

text:
Avviż Legali Importanti

|

31994D0908

Official Journal L 358 , 31/12/1994 P. 0001 - 0001 Finnish special edition: Chapter 11 Volume 39 P. 0003  Swedish special edition: Chapter 11 Volume 39 P. 0003

		Id-Deċiżjoni tal-Kunsill u l-Kummissjonitad-19 ta' Diċembru 1994dwar il-konklużjoni tal-Ftehim Ewropew bejn il-Komunitajiet Ewropej u l-Istati Membri tagħhom, minn parti l-waħda, u r-Repubblika tal-Bulgarija, mill-parti l-oħra(94/908/ KEFA, KE, Euratom)IL-KUNSILL TA' L-UNJONI EWROPEA,IL-KUMMISSJONI TAL-KOMUNITAJIET EWROPEJ,Wara li kkonsidraw it-Trattat li jistabbilixxi l-Komunità Ewropea tal-Faħam u l-Azzar u b'mod partikolari l-Artikolu 95 tiegħu,Wara li kkonsidraw it-Trattat li jistabbilixxi l-Komunitajiet Ewropej, u b'mod partikolari l-Artikolu 238, flimkien ma' l-Artikolu 228(2) it-tieni sentenza tat-(3) it-tieni subparagrafu tiegħu.Wara li kkonsidraw it-Trattat li jistabbilixxi l-Komunità Ewropea dwar l-Enerġija Atomika,u b'mod speċjali t-tieni paragrafu ta' l-Artikolu 101 tiegħu,Wara li kkonsidraw il-kunsens tal-Parlament Ewropew [1]Wara li kkonsidraw l-approvazzjoni tal-Kunsill mogħtija skond l-Artikolu 101 tat-Trattat li jistabbilixxi l-Komunità Ewropea dwar l-Enerġija Atomika,Billi huwa meħtieġ li jiġi konkluż il-Ftehim Ewropew bejn il-Komunitajiet Ewropej u l-Istati Membri tagħhom, minn parti l-waħda, u r-Repubblika tal-Bulgarija, mill-parti l-oħra, iffirmat fi Brussel fit-8 ta' Marzu 1993 biex jintlaħqu l-għanijiet Komunitarji kif jidhru b'mod partikolari fl-Artikoli 2 u 3 tat-Trattat li jistabbilixxi l-Komunità Ewropea tal-Faħam u l-Azzar; billi t-Trattat ma pprovdiex għall-każi kollha koperti minn din id-Deċiżjoni.IDDEĊIDEW DAN LI ĠEJ:Artikolu 1Il-Ftehim Ewropa bejn il-Komunitajiet Ewropej u l-Istati Membri tagħhom, minn parti l-waħda, u r-Repubblika tal-Bulgarija, mill-parti l-oħra, flimkien mal-Protokolli, l-iskambju ta' ittri u d-dikjarazzjonijiet li għandhom x'jaqsmu magħhom, qegħdin hawnhekk jiġu approvati f'isem il-Komunità Ewropea, il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika.It-testi msemmija fl-ewwel paragrafu huma mehmuża ma' din id-Deċiżjoni.Artikolu 21. Il-posizzjoni li għandha tiġi adottata mill-Komunità fil-Kunsill ta' l-Assoċjazzjoni għandu jiġi stabbilit skond id-disposizzjonijiet ġenerali tat-Trattati li jwaqqfu l-Komunitajiet Ewropej mill-Kunsill, fuq proposta mill-Kumissjoni, jew, fejn ikun xieraq, mill-Kumissjoni.2. Skond l-Artikolu 106 tal-Ftehim imsemmi fl-Artikolu 1 il-President tal-Kunsill għandu jippresiedi l-Kunsill ta' Assoċjazzjoni u għandu jippreżenta l-posizzjoni tal-Komunità. Rappreżentant tal-Kummissjoni għandu jippresiedi l-Kumitat ta' Assoċjazzjoni, skond ir-regoli tal-proċedura tagħha, u għandu jippreżenta l-posizzjoni tal-Komunità.Artikolu 3Il-President tal-Kunsill għandu jagħti n-notifika msemmija fl-Artikolu 124 tal-Ftehim imsemmi fl-Artikolu 1 f'isem il-Komunità Ewropea. Il-President tal-Kummissjoni għandu jagħti notifika bħal din f'isem il-Komunità Ewropea tal-Faħam u l-Azzar u l-Komunità Ewropea dwar l-Enerġija Atomika.Magħmula fi Brussel, fid-19 ta' Diċembru 1994.Għall-KunsillIl-PresidentK. KinkelGħall-KummissjoniJ. DelorsIl-President[1] ĠU C 315, tat-22.11.1993, p. 103.--------------------------------------------------


title: 2010/138/,Euratom: Deċiżjoni tal-Kummissjoni tal- 24 ta’ Frar 2010 li temenda r-Regolament intern tagħha

text:
               5.3.2010

               MT

               Il-Ġurnal Uffiċjali tal-Unjoni Ewropea

               L 55/60

         DEĊIŻJONI TAL-KUMMISSJONI
   tal-24 ta’ Frar 2010
   li temenda r-Regolament intern tagħha
   (2010/138/UE, Euratom)
   IL-KUMMISSJONI EWROPEA,
   Wara li kkunsidrat t-Trattat dwar l-Unjoni Ewropea,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 249 tiegħu,
   Wara li kkunsidrat it Trattat li jistabbilixxi l-Komunità Ewropea tal-Enerġija Atomika, u b’mod speċjali l-Artikolu 106a tiegħu,
   ADOTTAT DIN ID-DEĊIŻJONI:
   Artikolu 1
   L-Artikoli 1 sa 29 tar-Regolament intern tal-Kummissjoni (1) huma mibdula mit-test li jinsab fl-Anness ta’ din id-Deċiżjoni.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni għandha tidħol fis-seħħ l-għada tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, l-24 ta’ Frar 2010.

            Għall-Kummissjoni

            Il-President

         José Manuel BARROSO

      (1)  ĠU L 308, 8.12.2000, p. 26.

      ANNESS

         “KAPITOLU I

            IL-KUMMISSJONI

         Artikolu 1
         Il-prinċipju tar-responsabbiltà kollettiva
         Il-Kummissjoni taġixxi bħala kulleġġ skont id-dispożizzjonijiet ta' dan ir-Regolament Intern, u fir-rispett tal-prijoritajiet li din stabbiliet fil-qafas ta' orjentazzjonijiet politiċi definiti mill-President, skont l-Artikolu 17(6), TUE.
         Artikolu 2
         L-orjentazzjonijiet politiċi, il-prijoritajiet, il-programm ta' ħidma u l-baġit
         Fir-rispett tal-orjentazzjonijiet politiċi definiti mill-President, il-Kummissjoni tistabbilixxi l-prijoritajiet tagħha u tittraduċihom fil-programm ta' ħidma u l-abbozz tal-baġit li tadotta annwalment.
         Artikolu 3
         Il-President
         1.   Il-President jistabbilixxi l-linji gwida politiċi li fuqhom għandha taħdem il-Kummissjoni (1). Huwa jmexxi l-ħidmiet tal-Kummissjoni sabiex jiżgura t-twettiq tagħhom.
         2.   Il-President jiddeċiedi dwar l-organizzazzjoni interna tal-Kummissjoni, sabiex jiżgura li taġixxi b'mod koerenti, effikaċji u b'mod kolleġġjali (2).
         Mingħajr preġudizzju għall-Artikolu 18(4) TUE, il-President jagħti lill-Membri tal-Kummissjoni oqsma ta’ attivitajiet partikolari li għalihom ikunu speċifikament responsabbli għat-tħejjija tal-ħidmiet tal-Kummissjoni u t-twettiq tad-deċiżjonijiet tagħha (3).
         Il-President jista' jitlob lill-Membri tal-Kummisjsoni li jwettqu azzjonijiet speċifiċi bil-għan li tiġi żgurata l-implimentazzjoni tal-orjentazzjonijiet politiċi li stabbilixxa u l-prijoritajiet stabbiliti mill-Kummissjoni.
         F’kull ħin, huwa jista’ jimmodifika dawn il-kompiti (4).
         Il-Membri tal-Kummissjoni għandhom jeżerċitaw il-funzjonijiet mogħtija lilhom mill-President taħt l-awtorità tiegħu (5).
         3.   Il-President jaħtar il-Viċi Presidenti, minbarra r-Rappreżentant Għoli tal-Unjoni għall-Affarijiet Barranin u l-Politika ta' Sigurtà, fost il-Membri tal-Kummissjoni (6), u jfassal l-ordni ta' preċedenza fi ħdan il-Kummissjoni.
         4.   Il-President jista' jwaqqaf gruppi fost il-Membri tal-Kummissjoni billi jaħtar il-President tagħhom, jistabbilixxi l-mandat u l-modalitajiet ta' funzjonament, u jiddeċiedi dwar il-kompożizzjoni u t-terminu tagħhom.
         5.   Il-President għandu jirrappreżenta lill-Kummissjoni. Huwa għandu jaħtar lill-Membri tal-Kummissjoni sabiex jassistuh f'dan il-kompitu.
         6.   Bla ħsara għall-Artikolu 18(1), TUE, Membru tal-Kummissjoni għandu jippreżenta r-riżenja tiegħu jekk il-President jitolbu jagħmel dan (7).
         Artikolu 4
         Il-proċess tat-teħid tad-deċiżjonijiet
         Id-deċiżjonijiet tal-Kummissjoni jittieħdu:

                     (a)

                     fil-laqgħat tal-Kummissjoni bi proċedura orali skont id-dispożizzjonijiet tal-Artikolu 8 ta’ dan ir-Regolament Intern, jew

                     (b)

                     bi proċedura bil-miktub skont id-dispożizzjonijiet tal-Artikolu 12 ta’ dan ir-Regolament Intern, jew

                     (c)

                     bi proċedura ta’ awtorizzazzjoni skont id-dispożizzjonijiet tal-Artikolu 13 ta’ dan ir-Regolament Intern, jew

                     (d)

                     bi proċedura ta’ delega skont id-dispożizzjonijiet tal-Artikolu 14 ta’ dan ir-Regolament Intern.

            SEZZJONI 1

               Il-laqgħat tal-kummissjoni

         Artikolu 5
         Meta tissejjaħ laqgħa
         1.   Il-laqgħat tal-Kummissjoni għandhom jissejħu mill-President.
         2.   B’regola ġenerali, il-Kummissjoni tiltaqa’ mill-inqas darba fil-ġimgħa. Barra minn hekk, din tiltaqa’ kull meta jkun meħtieġ.
         3.   Il-Membri tal-Kummissjoni huma mitluba li jattendu għal-laqgħat kollha. F'każ li ma jkunux jistgħu, għandhom jinfurmaw, fi żmien xieraq, lill-President bir-raġunijiet tal-assenza tagħhom. Il-President għandu jiddeċiedi jekk Membri għandhomx jinħelsu minn dan l-obbligu f'ċerti ċirkostanzi.
         Artikolu 6
         L-aġenda tal-laqgħat tal-Kummissjoni
         1.   Il-President jadotta l-aġenda ta’ kull laqgħa tal-Kummissjoni.
         2.   Mingħajr preġudizzju għall-prerogattiva tal-President biex jadotta l-aġenda, kull proposta li tinvolvi spiża sinifikattiva trid tkun ippreżentata bi ftehim mal-Membru tal-Kummissjoni responsabbli mill-baġit.
         3.   Jekk Membru tal-Kummissjoni jipproponi ż-żieda ta’ punt fl-aġenda, il-President għandu jiġi mgħarraf kif inhu stipulat mill-Kummissjoni b’konformità mar-regoli ta’ implimentazzjoni previsti fl-Artikolu 28 ta’ dan ir-Regolament Intern, minn hawn ‘il quddiem “ir-regoli ta’ implimentazzjoni”.
         4.   L-aġenda u d-dokumenti meħtieġa għandhom jitwasslu lill-Membri tal-Kummissjoni kif inhu stipulat b’konformità mar-regoli ta’ implimentazzjoni.
         5.   Il-Kummissjoni, fuq proposta tal-President, tista' tiddiskuti kwistjonijiet li mhumiex fuq l-aġenda jew li fir-rigward tagħhom tqassmu tard id-dokumenti.
         Artikolu 7
         Il-Kworum
         In-numru ta' Membri preżenti meħtieġ sabiex ikun hemm kworum għandu jkun daqs il-maġġoranza tan-numru ta' Membri speċifikata fit-Trattat.
         Artikolu 8
         It-teħid tad-deċiżjonijiet
         1.   Il-Kummissjoni għandha tieħu deċiżjonijiet abbażi ta' proposti minn wieħed jew aktar mill-Membri tagħha.
         2.   Għandha ssir votazzjoni jekk din tkun mitluba minn xi Membru. Dan il-vot jirrigwarda l-abbozz inizjali jew abbozz ta' emenda mill-Membru jew Membri responsabbli għall-inizjattiva in kwistjoni jew mill-President.
         3.   Id-deċiżjonijiet tal-Kummissjoni għandhom ikunu adottati jekk maġġoranza tan-numru tal-Membri, kif speċifikata fit-Trattat, jivvutaw favur.
         4.   Il-President għandu jeżamina r-riżultat tad-diskussjonijiet, li għandhom jiġu mtennija fil-minuti tal-laqgħa kif inhu pprovdut fl-Artikolu 11 ta’ dan ir-Regolament Intern.
         Artikolu 9
         Il-kunfidenzjalità
         Il-laqgħat tal-Kummissjoni m'għandhomx ikunu pubbliċi. Id-dibattiti għandhom jibqgħu kunfidenzjali.
         Artikolu 10
         Il-preżenza tal-uffiċjali u ta’ persuni oħra
         1.   Sakemm il-Kummissjoni ma tiddeċidix xort’oħra, is-Segretarju Ġenerali u l-Kap tal-Kabinett tal-President għandhom jassistu għal-laqgħat. Ir-regoli ta’ implimentazzjoni jiddeterminaw il-kundizzjonijiet li fihom persuni oħra huma awtorizzati li jassistu għal-laqgħat.
         2.   Jekk Membru tal-Kummissjoni jkun assenti, il-Kap tal-Kabinett tiegħu jista' jattendi għal-laqgħa u, fuq stedina mill-President, jista' jesprimi l-opinjoni tal-Membru assenti.
         3.   Il-Kummissjoni tista’ tiddeċiedi li tisma' kull persuna oħra.
         Artikolu 11
         Il-minuti
         1.   Il-minuti għandhom jittieħdu f’kull laqgħa tal-Kummissjoni.
         2.   L-abbozz tal-minuti huwa suġġett għall-approvazzjoni tal-Kummissjoni f’laqgħa sussegwenti. Il-minuti approvati għandhom ikunu awtentikati permezz tal-firem tal-President u tas-Segretarju Ġenerali.

            SEZZJONI 2

               Il-proċeduri l-oħra għat-teħid tad-deċiżjonijiet

         Artikolu 12
         Id-deċiżjonijiet bi proċedura bil-miktub
         1.   Il-ftehim tal-Membri tal-Kummissjoni dwar abbozz minn wieħed jew aktar minnhom jista’ jinkiseb permezz ta’ proċedura bil-miktub, sakemm ikunu rċevew minn qabel l-opinjoni favorevoli tas-Servizz Legali kif ukoll il-qbil minn qabel tad-dipartimenti li jkunu ġew ikkonsultati b’mod xieraq b’konformità mal-kundizzjonijiet stipulati fl-Artikolu 23 ta’ dan ir-Regolament Intern.
         Din l-opinjoni favorevoli u/jew dan il-qbil jistgħu jiġu mibdula bi ftehim bejn il-Membri tal-Kummissjoni, meta t-tnedija ta' proċedura bil-miktub ta' finalizzazzjoni hekk kif definita skont il-modalitajiet ta' applikazzjoni tiġi deċiżi f'laqgħa tal-Kulleġġ, fuq proposta tal-President.
         2.   Għal dan il-għan, it-test tal-abbozz għandu jitwassal bil-kitba lill-Membri tal-Kummissjoni kollha, taħt il-kundizzjonijiet stipulati minn din, b’konformità mar-regoli ta’ implimentazzjoni, f‘limitu ta’ żmien li fih il-Membri għandhom jgħarrfu r-riżervi tagħhom jew l-emendi li jistgħu jkunu jridu jagħmlu fir-rigward tal-abbozz.
         3.   Fil-proċedura bil-kitba, kull Membru tal-Kummissjoni jista’ jitlob li l-abbozz iwassal għal dibattitu. Għal dan il-għan, huwa għandu jindirizza talba motivata lill-President.
         4.   Test ta’ abbozz għandu jiġi adottat mill-Kummissjoni jekk l-ebda Membru ma jkun ressaq jew ikkonferma talba għas-sospensjoni fil-limitu ta’ żmien stabbilit għall-proċedura bil-miktub.
         Artikolu 13
         Id-deċiżjonijiet bi proċedura ta’ delega
         1.   Sakemm ikun rispettat għal kollox il-prinċipju tar-responsabbiltà kollettiva, il-Kummissjoni tista’ tawtorizza wieħed jew iktar mill-Membri tagħha li jieħdu miżuri ta’ mmaniġġjar u ta’ amministrazzjoni f’isimha, fil-limiti u skont il-kundizzjonijiet li tistipula.
         2.   Il-Kummissjoni tista' wkoll, bil-ftehim tal-President, tagħti struzzjonijiet lil wieħed jew aktar mill-Membri tagħha sabiex jadotta t-test definittiv ta' xi strument jew ta' xi proposta li għad iridu jkunu preżentati lill-istituzzjonijiet l-oħra u li l-partijiet essenzali tagħhom kienu diġà deċiżi f'diskussjoni.
         3.   Jekk id-deċiżjoni li tagħti din l-awtorizzazzjoni ma tagħmilx projbizzjoni espressa, l-awtorità mogħtija b'dan il-mod tista' tkun sottodelegata lid-Diretturi-Ġenerali u lill-Kapijiet tas-Servizzi.
         4.   Id-dispożizzjonijiet tal-ewwel, it-tieni u t-tielet paragrafi għandhom japplikaw mingħajr preġudizzju għar-regoli dwar id-delega fil-qasam finanzjarju u għas-setgħat mogħtija lill-awtorità li taħtar u lill-awtorità bis-setgħa li tikkonkludi l-kuntratti tal-impjieg.
         Artikolu 14
         Id-deċiżjonijiet bi proċedura ta’ delega
         Sakemm ikun irrispettat għal kollox il-prinċipju tar-responsabbiltà kollettiva tagħha, il-Kummissjoni tista’ tiddelega f’isimha l-adozzjoni tal-miżuri tal-ġestjoni u tal-amministrazzjoni lid-Diretturi Ġenerali u lill-Kapijiet tad-Dipartimenti, fil-limiti u skont il-kundizzjonijiet li tistipula.
         Artikolu 15
         Is sottodelega għad-deċiżjonijiet individwali tal-għotjiet u għotja ta’ kuntratti
         Id-Direttur Ġenerali jew il-Kap tas-servizz li jkun kiseb kompetenzi sottodelegati jew delegati, f’konformità mal-Artikoli 13 u 14 għall-adozzjoni tad-deċiżjonijiet ta’ ffinanzjar, jista’ jiddeċiedi li jissottodelega t-teħid ta' ċerti deċiżjonijiet individwali ta' għotjiet jew ta' għotja ta' kuntratti lid-Direttur kompetenti jew, bi ftehim mal-Membru tal-Kummissjoni responsabbli, lill-Kap tal-Unità kompetenti, fil-limiti u l-kundizzjonijiet stipulati bir-regoli ta’ implimentazzjoni.
         Artikolu 16
         L-informazzjoni dwar id-deċiżjonijiet meħuda
         Id-deċiżjonijiet adottati bi proċedura bil-miktub, bi proċedura ta’ delega jew bi proċedura ta’ delega għandhom jiġu rreġistrati f’nota tal-ġurnata jew ta' kull ġimgħa li għandha tiġi rreġistrata fil-minuti tal-laqgħa tal-Kummissjoni li jkun imiss.

            SEZZJONI 3

               Dispożizzjonijiet komuni għall-proċeduri tat-teħid tad-deċiżjonijiet

         Artikolu 17
         L-awtentifikazzjoni tal-atti adottati mill-Kummissjoni
         1.   L-atti adottati fil-laqgħa għandhom jiġu mehmuża, fil-lingwa jew fil-lingwi awtentiċi, b’mod li ma jkunux jistgħu jiġu sseparati, ma’ nota sommarja ppreparata matul il-laqgħa tal-Kummissjoni li fiha jkunu ġew adottati. Huma għandhom ikunu awtentikati bil-firem tal-President u tas-Segretarju Ġenerali fl-aħħar paġna tan-nota sommarja.
         2.   L-atti mhux leġiżlattivi tal-Kummissjoni imsemmijin fl-Artikolu 297(2) TFUE u adottati permezz ta' proċedura bil-miktub jiġu awtentikati permezz tal-firem tal-President u s-Segretarju Ġenerali fl-aħħar paġna tan-nota sommarja msemmija fil-paragrafu preċedenti, sakemm ma jkunx meħtieġ li dawn l-atti jiġu ppubblikati u jidħlu fis-seħħ qabel ma ssir il-laqgħa li jmiss tal-Kummissjoni. Għall-iskop ta' din l-awtentikazzjoni, kopja tal-noti tal-ġurnata msemmijin fl-Artikolu 16 ta' dan ir-Regolament Intern hija mehmuża b'mod li ma jkunux jistgħu jiġu sseparati, man-nota sommarja msemmija fil-paragrafu preċedenti.
         L-atti l-oħra adottati mill-proċedura bil-miktub u l-atti adottati mill-proċedura ta’ delega f’konformità mal-Artikolu 12 u l-Artikolu 13(1) u (2), ta’ dan ir-Regolament Intern huma mehmuża fil-lingwa jew fil-lingwi awtentiċi b’mod li ma jkunux jistgħu jiġu sseparati, man-nota tal-ġurnata msemmija fl-Artikolu 16 ta’ dan ir-Regolament Intern. Dawn l-istrumenti għandhom jiġu awtentikati bil-firma tas-Segretarju Ġenerali fuq l-aħħar paġna tan-nota tal-ġurnata.
         3.   L-atti adottati mill-proċedura ta’ delega jew b’sottodelega huma mehmuża fil-lingwa jew fil-lingwi awtentiċi b’mod li ma jkunux jistgħu jiġu sseparati, permezz tal-applikazzjoni informatika prevista għal dan il-għan, man-nota tal-ġurnata msemmija fl-Artikolu 16 ta' dan ir-Regolament Intern. Dawn l-atti għandhom jiġu awtentikati b’dikjarazzjoni ta’ awtoċertifikazzjoni ffirmata mill-uffiċjal sottodelegat jew delegat f’konformità mal-Artikolu 13(3), l-Artikoli 14 u 15 ta’ dan ir-Regolament Intern.
         4.   Fis-sens ta' dan ir-Regolament Intern, ‘atti’ għandha t-tifsira tal-atti li għandhom l-għamla stabbilita fl-Artikolu 288 TFUE.
         5.   Għall-finijiet ta’ dan ir-Regolament Intern, ‘lingwi awtentiċi’ tfisser il-lingwi uffiċjali kollha tal-Unjoni Ewropea, mingħajr preġudizzju lejn l-applikazzjoni tar-Regolament tal-Kunsill (KE) Nru 920/2005 (8), fejn jidħlu atti ġenerali, u għal atti oħrajn, il-lingwa ta’ min ikun qed jiġi indirizzat.

            SEZZJONI 4

               Il-preparazzjoni u l-eżekuzzjoni tad-deċiżjonijiet tal-kummissjoni

         Artikolu 18
         Il-gruppi tal-Membri tal-Kummissjoni
         Il-gruppi tal-Membri tal-Kummissjoni jikkontribwixxu għall-koordinazzjoni u għall-preparazzjoni tal-ħidmiet tal-Kummissjoni skont l-orjentazzjonijiet politiċi u l-mandat definiti mill-President.
         Artikolu 19
         Il-kabinetti u r-relazzjonijiet mas-servizzi
         1.   Il-Membri tal-Kummissjoni għandu jkollhom kabinett inkarigat li jassisti fit-twettiq tal-ħidmiet tagħhom u fil-preparazzjoni tad-deċiżjonijiet tal-Kummissjoni. Ir-regoli dwar l-għamla u l-funzjonament tal-kabinetti jitwaqqfu mill-President.
         2.   Fir-rispett tal-prinċipji mwaqqfa mill-President, il-Membru tal-Kummissjoni japprova r-regoli ta' ħidma mas-servizzi li jaqgħu taħt ir-responsabbiltà tiegħu. Dawn ir-regoli jispeċifikaw partikolarment il-mod ta’ kif il-Membri tal-Kummissjoni jagħtu l-istruzzjonijiet tagħhom lis-servizzi kkonċernati, li mingħandom jirċievu b'mod regolari kull informazzjoni meħtieġa dwar il-qasam ta’ attività tagħhom biex jeżerċitaw ir-responsabbiltà tagħhom.
         Artikolu 20
         Is-Segretarju Ġenerali
         1.   Is-Segretarju Ġenerali jgħin lill-President sabiex, fil-qafas tal-orjentazzjonijiet politiċi li ddefinixxa, il-Kummissjoni twettaq il-prijoritajiet li tkun stabbiliet.
         2.   Is-Segretarju Ġenerali jikkontribwixxi biex jiżgura l-koerenza politika billi jorganizza l-koordinazzjoni meħtieġa bejn is-servizzi sa mill-bidu ta' xogħol ta' tħejjija, fost oħrajn skont id-dispożizzjonijiet tal-Artikolu 23 ta' dan ir-Regolament Intern.
         Huwa jiżgura li d-dokumenti ppreżentati lill-Kummissjoni huma ta' kwalità tajba u konformi mar-regoli fil-forma u jikkontribwixxi, f'dan il-kuntest, għall-prinċipji ta' sussidjarjetà u proporzjonalità, għall-obbligi esterni, għall-kunsiderazzjonijiet interistituzzjonali u għall-istrateġija ta' komunikazzjoni tal-Kummissjoni.
         3.   Is-Segretarju Ġenerali jassisti lill-President fil-preparazzjoni tal-ħidmiet u fit-tmexxija tal-laqgħat tal-Kummissjoni.
         Huwa jassisti wkoll lill-presidenti tal-gruppi tal-Membri maħluqa b’konformità mal-Artikolu 3, paragrafu 4, ta’ dawn ir-Regolament Intern fil-preparazzjoni u fit-tmexxija tal-laqgħat tagħhom. Huwa jipprovdi s-segretarjat ta' dawn il-gruppi.
         4.   Is-segretarju ġenerali jiżgura l-implimentazzjoni tal-proċeduri tat-teħid tad-deċiżjonijiet u jara li d-deċiżjonijiet imsemmija fl-Artikolu 4 ta’ dan ir-Regolament Intern jiġu eżegwiti.
         B'mod partikolari, ħlief f'każ speċifiku, huwa jieħu l-miżuri meħtieġa biex jara li jkun hemm in-notifika u l-pubblikazzjoni f'’ll-Ġurnal Uffiċjali tal-Unjoni Ewropea tal-atti tal-Kummissjoni, kif ukoll it-tixrid ta’ dokumenti tal-Kummissjoni u tad-dipartimenti tagħha f’istituzzjonijiet oħrajn tal-Unjoni Ewropea u l-parlamenti nazzjonali.
         Huwa inkarigat mid-diffużjoni ta' informazzjoni bil-miktub li l-Membri tal-Kummissjoni jixtiequ jiċċirkolaw fosthom.
         5.   Is-Segretarju Ġenerali jiżgura r-relazzjonijiet uffiċjali mal-istituzzjonijiet l-oħra tal-Unjoni Ewropea, suġġett għal deċiżjonijiet tal-Kummissjoni li teżerċita xi funzjoni hija stess jew li tassenja din il-funzjoni lill-Membri jew lis-servizzi tagħha.
         F'dan il-kuntest, huwa jiżgura l-koerenza ġenerali permezz ta' koordinazzjoni bejn is-servizzi matul il-ħidmiet tal-istituzzjonijiet oħrajn.
         6.   Is-Segretarju Ġenerali jiżgura informazzjoni xierqa tal-Kummissjoni dwar l-istat ta' progress tal-proċeduri interni u interistituzzjonali.
         KAPITOLU II

            ID-DIPARTIMENTI TAL-KUMMISSJONI

         Artikolu 21
         L-istruttura tad-dipartimenti
         Il-Kummissjoni toħloq, biex tħejji u timplimenta l-azzjoni tagħha u b'dan il-mod twettaq il-prijoritajiet u l-orjentamenti politiċi definiti mill-President, ġabra ta' servizzi, strutturati f'Direttorati Ġenerali u servizzi assimilati.
         B’mod ġenerali, id-Direttorati Ġenerali u s-servizzi relatati huma mqassma f’direttorati, u d-direttorati f’unitajiet.
         Artikolu 22
         Il-ħolqien ta’ funzjonijiet u ta’ strutturi speċifiċi
         Biex jintlaħqu ċertu bżonnijiet partikolari, il-President jista’ joħloq funzjonijiet u strutturi speċifiċi inkarigati b'missjonijiet preċiżi. Hu jiddetermina wkoll ir-responsabbiltajiet u r-regoli tal-operat tagħhom.
         Artikolu 23
         Il-kooperazzjoni u l-koordinazzjoni bejn id-dipartimenti
         1.   Biex tkun assigurata l-effikaċja tal-Kummissjoni, is-servizzi jaħdmu f’kooperazzjoni mill-qrib u b’mod koordinat sa mill-bidu tal-preparazzjoni u l-implimentazzjoni tad-deċiżjonijiet.
         2.   Id-dipartiment responsabbli mill-preparazzjoni ta’ inizjattiva jara li, sa mill-bidu tal-ħidmiet preparatorji, ikun hemm koordinazzjoni effettiva bejn id-dipartiementi kollha li għandhom interess leġittimu għal din l-inizjattiva skont il-kompetenza u tar-responsabbiltajiet jew tan-natura tal-kwistjonijiet.
         3.   Qabel ma dokument jiġi sottomess lill-Kummissjoni, id-dipartiment responsabbli jipproċedi fil-ħin li hemm bżonn għall-konsultazzjonijiet tad-dipartimenti li għandhom interess leġittimu għall-abbozz, b’konformità mar-regoli ta’ implimentazzjoni.
         4.   Is-Servizz Legali għandu jkun ikkonsultat dwar l-abbozzi kollha ta' u l-proposti kollha għal strumenti legali u dwar id-dokumenti kollha li jista' jkollhom implikazzjonijiet legali.
         Biex tinbeda proċedura tat-teħid tad-deċiżjonijiet previsti fl-Artikoli 12, 13 u 14 ta’ dan ir-Regolament Intern, il-konsultazzjoni tas-Servizz Legali hi dejjem meħtieġa ħlief għad-deċiżjonijiet dwar l-atti standard fejn il-ftehim ikun diġà sar minn qabel (atti repetittivi). Din mhix meħtieġa għall-atti msemmija fl-Artikolu 15 ta' dan ir-Regolament Intern.
         5.   Il-konsultazzjoni tas-Segretarjat Ġenerali hija obbligatorja għall-inizjattivi kollha

                     —

                     li huma sottomessi għall-approvazzjoni permezz tal-proċedura orali, bla ħsara għall-kwistjonijiet ta' persunal ta' ambitu individwali, jew

                     —

                     li għandhom importanza politika, jew

                     —

                     li jidhru fil-programm ta’ ħidma annwali tal-Kummissjoni kif ukoll fl-istrument ta’ programmazzjoni fis-seħħ, jew

                     —

                     li jikkonċernaw l-aspetti istituzzjonali, jew

                     —

                     li huma sottomessi għall-analiżi ta’ impatt jew għal konsultazzjoni pubblika,

               kif ukoll għal kull teħid ta' kariga jew inizjattiva konġunta li tista' timpenja l-Kummissjoni quddiem istituzzjonijiet jew entitajiet oħra.
         6.   Ħlief għall-atti msemmijin fl-Artikolu 15 ta' dan ir-Regolament Intern, il-konsultazzjoni tad-direzzjoni ġenerali responsabbli għall-baġit u tad-direzzjoni ġenerali responsabbli għar-riżorsi umani u s-sigurtà hija obbligatorja fuq id-dokumenti kollha li għandhom impatt eventwali rispettivament fuq il-baġit, il-finanzi, il-persunal u l-amministrazzjoni. L-istess bżonn japplika għad-dipartiment inkarigat mill-ġlieda kontra l-frodi.
         7.   Id-dipartiment responsabbli għandu jara kif jistabbilixxi proposta li tiġbor il-ftehim tad-dipartimenti kkonsultati. F’każ ta’ nuqqas ta’ ftehim, dan għandu jakkumpanja l-proposta bl-opinjonijiet differenti ta’ dawn id-dipartimenti, mingħajr preġudizzju lejn id-dispożizzjonijiet tal-Artikolu 12 ta’ dan ir-Regolament Intern.
         KAPITOLU III

            ID-DELEGI

         Artikolu 24
         Kontinwità ta' servizz
         Il-Membri tal-Kummissjoni u s-servizzi jiżguraw li jieħdu kull dispożizzjoni utli biex jiżguraw il-kontinwità tas-servizz, fir-rispett tad-dispożizzjonijiet imwaqqfa għal dan il-għan mill-Kummissjoni jew il-President.
         Artikolu 25
         Id-delegi tal-President
         F’każ li l-President ma jkunx jista’ jeżerċita l-karigi tiegħu, dawn għandhom jiġu eżerċitati minn viċi-President jew minn Membru fl-ordni stabbilita mill-President.
         Artikolu 26
         Id-delegi tas-Segretarju Ġenerali
         Id-dmirjiet tas-Segretarju Ġenerali jitwettqu, f'każ li dan ikun indispost jew jekk il-post tiegħu jkun vakanti, mid-deputat Segretarju Ġenerali preżenti li jkollu l-grad l-iktar għoli u, f'każ tal-istess grad, l-iktar anzjanità fil-grad u, f'anzjanità indaqs, l-ikbar età, jew minn uffiċjal maħtur mill-Kummissjoni.
         Fin-nuqqas ta’ Deputat Segretarju Ġenerali preżenti jew ta’ uffiċjal maħtur mill-Kummissjoni, id-delega għandha tiġi eżerċitata mis-subordinat preżenti li għandu l-grupp ta' funzjoni l-iktar għoli, li għandu l-grad l-iktar għoli u, f'każ li l-grad ikun indaqs, l-ikbar anzjanità fil-grad, u f'każ tal-istess anzjanità fil-grad, l-iktar anzjan fiż-żmien.
         Artikolu 27
         Id-delegati tas-superjuri ġerarkiċi
         1.   Id-dmirjiet tad-Direttur Ġenerali jitwettqu, f'każ li dan ikun indispost jew jekk il-post tiegħu jkun vakanti, mid-deputat Direttur Ġenerali preżenti li jkollu l-grad l-iktar għoli u, f'każ tal-istess grad, l-iktar anzjanità fil-grad u, f'anzjanità indaqs, l-ikbar età, jew minn uffiċjal maħtur mill-Kummissjoni.
         Fin-nuqqas ta’ Deputat Direttur Ġenerali preżenti jew ta’ uffiċjal maħtur mid-Direttur-Ġenerali, id-delega għandha tiġi eżerċitata mis-subordinat preżenti li għandu l-grupp ta' funzjoni l-iktar għoli, li għandu l-grad l-iktar għoli u, f'każ li l-grad ikun indaqs, l-ikbar anzjanità fil-grad, u f'każ tal-istess anzjanità fil-grad, l-iktar anzjan fiż-żmien.
         2.   Kap tal-Unità li huwa indispost jew li l-kariga tiegħu hija vakanti għandu jiġi delegat mid-Deputat Kap tal-Unità jew minn uffiċjal maħtur mid-Direttur Ġenerali.
         Fin-nuqqas ta’ Deputat Kap tal-Unità preżenti jew ta’ uffiċjal maħtur mill-Kummissjoni, id-delega għandha tiġi eżerċitata mis-subordinat preżenti li għandu l-grupp ta' funzjoni l-iktar għoli, li għandu l-grad l-iktar għoli u, f'każ li l-grad ikun indaqs, l-ikbar anzjanità fil-grad, u f'każ tal-istess anzjanità fil-grad, l-iktar anzjan fiż-żmien.
         3.   Jekk xi superjur ġerarkiku ieħor ma jkunx jista' jeżerċita l-kompiti tiegħu jew li l-kariga tiegħu hija vakanti, id-Direttur Ġenerali għandu jaħtar uffiċjal bi ftehim mal-Membru tal-Kummissjoni responsabbli. Fin-nuqqas ta’ tali ħatra, id-delega għandha tiġi eżerċitata mis-subordinat preżenti li għandu l-grupp ta' funzjoni l-iktar għoli, li għandu l-grad l-iktar għoli u, f'każ li l-grad ikun indaqs, l-ikbar anzjanità fil-grad, u f'każ tal-istess anzjanità fil-grad, l-iktar anzjan fiż-żmien.
         KAPITOLU IV

            DISPOŻIZZJONIJIET FINALI

         Artikolu 28
         Sakemm hemm bżonn, il-Kummissjoni tiddeċiedi dwar ir-regoli ta’ implimentazzjoni ta’ dan ir-Regolament Intern.
         Il-Kummissjoni tista' tadotta miżuri supplimentari dwar kif għandha taħdem il-Kummissjoni u s-servizzi tagħha, filwaqt li tikkunsidra l-iżviluppi teknoloġiċi u informatiċi.
         Artikolu 29
         Din id-Deċiżjoni għandha tidħol fis-seħħ l-għada tal-pubblikazzjoni tagħha f’Il-Ġurnal Uffiċjali tal-Unjoni Ewropea.”

         (1)  It-Trattat dwar l-Unjoni Ewropea, l-Artikolu 17(6)(a).

         (2)  It-Trattat dwar l-Unjoni Ewropea, l-Artikolu 17(6)(b).

         (3)  It-Trattat dwar il-Funzjonament tal-Unjoni Ewropea, l-Artikolu 248.

         (4)  Ara n-nota 3 ta’ qiegħ il-paġna.

         (5)  Ara n-nota 3 ta’ qiegħ il-paġna.

         (6)  It-Trattat dwar l-Unjoni Ewropea, l-Artikolu 17(6)(c).

         (7)  It-Trattat dwar l-Unjoni Ewropea, l-Artikolu 17(6), it-tieni paragrafu.

         (8)  ĠU L 156, 18.6.2005, p. 3.


title: Deċiżjoni tal-Kunsill (PESK) 2016/1961 tat-8 ta' Novembru 2016 li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna

text:
               9.11.2016

               MT

               Il-Ġurnal Uffiċjali tal-Unjoni Ewropea

               L 301/15

         DEĊIŻJONI TAL-KUNSILL (PESK) 2016/1961
   tat-8 ta' Novembru 2016
   li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill 2014/145/PESK tas-17 ta' Marzu 2014 dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna (1), u b'mod partikolari l-Artikolu 3(1) tagħha,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-17 ta' Marzu 2014, il-Kunsill adotta d-Deċiżjoni 2014/145/PESK.

               (2)

               Wara l-organizzazzjoni mill-Federazzjoni Russa tal-elezzjonijiet tad-Duma tal-Istat fil-Krimea u Sevastopol, li ġew annessi illegalment, il-Kunsill iqis li jeħtieġ li sitt persuni jiżdiedu mal-lista ta' persuni, entitajiet u korpi soġġetti għal miżuri restrittivi kif tinsab fl-Anness għad-Deċiżjoni 2014/145/PESK.

               (3)

               Jenħtieġ li l-Anness għad-Deċiżjoni 2014/145/PESK jiġi emendat skont dan,

         ADOTTA DIN ID-DEĊIŻJONI:
   Artikolu 1
   Il-persuni elenkati fl-Anness għal din id-Deċiżjoni għandhom jinżiedu mal-lista li tinsab fl-Anness għad-Deċiżjoni 2014/145/PESK.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-8 ta' Novembru 2016.

            Għall-Kunsill

            Il-President

         P. KAŽIMÍR

      (1)  ĠU L 78, 17.3.2014, p. 16.

      ANNESS

         Lista ta' persuni msemmija fl-Artikolu 1

                     Isem

                     Informazzjoni għall-Identifikazzjoni

                     Raġunijiet

                     Data tal-elenkar

                     “152.

                     Ruslan Ismailovich BALBEK
                     Руслан Исмаилович
                     Бальбек

                     Data tat-Twelid: 28.8.1977
                     Post tat-Twelid: Bekabad, l-Użbekistan SSR

                     Membru tad-Duma tal-Istat, elett mir-Repubblika Awtonoma tal-Krimea li ġiet annessa illegalment.
                     Viċi President tal-Kumitat tad-Duma dwar affarijiet etniċi.
                     Fl-2014 Balbek inħatar Viċi President tal-Kunsill tal-Ministri tal-hekk imsejħa “Repubblika tal-Krimea” u ħadem f'din il-kapaċità għall-integrazzjoni tal-peniżola tal-Krimea annessa illegalment fil-Federazzjoni Russa, li għaliha ġie ppremjat b'midalja “Għad-Difiża tar-Repubblika tal-Krimea”. Huwa appoġġa l-annessjoni tal-Krimea fi stqarrijiet pubbliċi, inkluż fuq il-profil tiegħu fis-sit elettroniku tar-Russja Magħquda (fil-fergħa tal-Krimea) u artiklu fl-istampa ppubblikat fuq is-sit elettroniku tal-NTV fit-3 ta' Lulju 2016.

                     9.11.2016

                     153.

                     Konstantin Mikhailovich BAKHAREV
                     Константин Михайлович
                     Бахарев

                     Data tat-Twelid: 20.10.1972
                     Post tat-Twelid: Simferopol SSR tal-Ukrajna

                     Membru tad-Duma tal-Istat, elett mir-Repubblika Awtonoma tal-Krimea li ġiet annessa illegalment.
                     Membru tal-Kumitat tad-Duma dwar is-Swieq Finanzjarji.
                     F'Marzu 2014 Bakharev inħatar Viċi President tal-Kunsill tal-Istat tal-hekk imsejħa “Repubblika tal-Krimea”, u f'Awwissu 2014 bħala l-Ewwel Viċi President ta' dak il-korp. Huwa ammetta l-involviment personali tiegħu fil-ġrajjiet tal-2014 li wasslu għall-annessjoni illegali tal-Krimea u Sevastopol, li huwa appoġġa pubblikament, inkluż f'intervista ppubblikata fuq is-sit elettroniku gazetakrimea.ru fit-22 ta' Marzu 2016 u s-sit elettroniku c-pravada.ru fit-23 ta' Awwissu 2016. Huwa ġie ppremjat bl-ordni “Għall-ħarsien tad-dmirijiet” mill-“awtoritajiet” tar-“Repubblika tal-Krimea”.

                     9.11.2016

                     154.

                     Dmitry Anatolievich BELIK
                     Дмитрий Анатольевич
                     Белик

                     Data tat-Twelid: 17.10.1969
                     Post tat-Twelid: Distrett ta' Kular Ust-Yansky, SSR Awtonomu ta' Yakut

                     Membru tad-Duma tal-Istat, elett mill-belt ta' Sevastopol li ġiet annessa illegalment.
                     Membru tal-Kumitat tad-Duma dwar it-Tassazzjoni.
                     Bħala membru tal-amministrazzjoni muniċipali ta' Sevastopol fi Frar-Marzu 2014 appoġġa l-attivitajiet tal-hekk imsejjaħ “Sindku tal-Poplu” Alexei Chaliy. Huwa pubblikament ammetta l-involviment tiegħu fil-ġrajjiet tal-2014 li wasslu għall-annessjoni illegali tal-Krimea u Sevastopol, li ddefenda pubblikament, inkluż fuq is-sit elettroniku personali tiegħu u f'intervista ppubblikata fil-21 ta' Frar 2016 fuq is-sit elettroniku nation-news.ru.
                     Għall-involviment tiegħu fil-proċess ta' annessjoni ġie ppremjat l-ordni tal-istat Russu “Għad-dmir lejn art twelidi” - grad II.

                     9.11.2016

                     155.

                     Andrei Dmitrievich KOZENKO
                     Андрей Дмитриевич
                     Козенко

                     Data tat-Twelid: 3.8.1981
                     Post tat-Twelid: Simferopol SSR tal-Ukrajna

                     Membru tad-Duma tal-Istat, elett mir-Repubblika Awtonoma tal-Krimea li ġiet annessa illegalment.
                     Membru tal-Kumitat tad-Duma dwar is-Swieq Finanzjarji.
                     F'Marzu 2014 Kozenko nħatar Viċi President tal-Kunsill tal-Istat tal-hekk imsejħa “Repubblika tal-Krimea”. Ammetta pubblikament l-involviment tiegħu fil-ġrajjiet tal-2014 li wasslu għall-annessjoni illegali tal-Krimea u Sevastopol, li huwa ddefenda pubblikament, inkluż f'intervista ppubblikata fis-sit elettroniku gazetakrimea.ru fit-12 ta' Marzu 2016. Għall-involviment tiegħu fil-proċess ta' annessjoni ġie ppremjat b'midalja “Għad-Difiża tar-Repubblika tal-Krimea” mill-“awtoritajiet” lokali.

                     9.11.2016

                     156.

                     Svetlana Borisovna SAVCHENKO
                     Светлана Борисовна
                     Савченко

                     Data tat-Twelid: 24.6.1965
                     Post tat-Twelid: Belogorsk SSR tal-Ukrajna

                     Membru tad-Duma tal-Istat, elett mir-Repubblika Awtonoma tal-Krimea li ġiet annessa illegalment.
                     Membru tal-Kumitat tad-Duma dwar il-Kultura.
                     Kienet membru tal-Kunsill Suprem tar-Repubblika Awtonoma tal-Krimea sa mill-2012 u minn Marzu 2014 'il quddiem appoġġat l-integrazzjoni tal-Krimea u Sevastopol li ġew annessi illegalment fil-Federazzjoni Russa. F'Settembru 2014 Savchenko ġiet eletta fil-Kunsill tal-Istat tal-hekk imsejħa “Repubblika tal-Krimea”. Hi ddefendiet l-annessjoni illegali tal-Krimea u Sevastopol f'għadd ta' okkażjonijiet fi stqarrijiet pubbliċi, fosthom intervisti ppubblikati fuq is-sit elettroniku c-pravda.ru fit-2 ta' April 2016 u l-20 ta' Awwissu 2016. Hija ġiet ippremjata bl-ordni tal-istat Russu “Għad-dmir lejn art twelidi” - grad II fl-2014 u bl-ordni “Għall-ħarsien tad-dmirijiet” mill-“awtoritajiet” tar-“Repubblika tal-Krimea” fl-2015.

                     9.11.2016

                     157.

                     Pavel Valentinovich SHPEROV
                     Павел Валентинович
                     Шперов

                     Data tat-Twelid: 4.7.1971
                     Post tat-Twelid: Simferopol SSR tal-Ukrajna

                     Membru tad-Duma tal-Istat, elett mir-Repubblika Awtonoma tal-Krimea li ġiet annessa illegalment.
                     Membru tal-Kumitat tad-Duma dwar Affarijiet tal-Komunità ta' Stati Indipendenti (KSI), l-Integrazzjoni Ewrasjatika u rabtiet mal-kumpatrijotti.
                     F'Settembru 2014 Shperov ġie elett fil-Kunsill tal-Istat tal-hekk imsejħa “Repubblika tal-Krimea”.
                     Huwa pubblikament ammetta, inkluż f'intervista ppubblikata fuq is-sit elettroniku ldpr-rk.ru fit-3 ta' Settembru 2016, ir-rwol tiegħu fil-ġrajjiet tal-2014 li wasslu għall-annessjoni illegali tal-Krimea u Sevastopol u b'mod partikolari r-rwol tiegħu fl-organizzazzjoni tar-referendum illegali dwar l-annessjoni illegali tal-peniżola.

                     9.11.2016”


title: Deċiżjoni tal-Kunsill (UE) 2017/971 tat-8 ta' Ġunju 2017 li tiddetermina l-arranġamenti għall-ippjanar u t-tmexxija tal-missjonijiet militari mhux eżekuttivi tal-UE fil-qafas tal-PSDK missjonijiet u li temenda d-Deċiżjonijiet 2010/96/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi tas-Sigurtà tas-Somalja, 2013/34/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) u (PESK) 2016/610 dwar Missjoni ta' taħriġ militari tal-PSDK tal-Unjoni Ewropea fir-Repubblika Ċentru-Afrikana (EUTM RCA)

text:
               9.6.2017

               MT

               Il-Ġurnal Uffiċjali tal-Unjoni Ewropea

               L 146/133

         DEĊIŻJONI TAL-KUNSILL (UE) 2017/971
   tat-8 ta' Ġunju 2017
   li tiddetermina l-arranġamenti għall-ippjanar u t-tmexxija tal-missjonijiet militari mhux eżekuttivi tal-UE fil-qafas tal-PSDK missjonijiet u li temenda d-Deċiżjonijiet 2010/96/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi tas-Sigurtà tas-Somalja, 2013/34/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) u (PESK) 2016/610 dwar Missjoni ta' taħriġ militari tal-PSDK tal-Unjoni Ewropea fir-Repubblika Ċentru-Afrikana (EUTM RCA)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikoli 42(4) u 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Il-Kunsill iddetermina li huwa neċessarju li l-ippjanar u t-tmexxija tal-missjonijiet militari mhux eżekuttivi tal-UE jissaħħu.

               (2)

               Fil-konklużjonijiet tiegħu tas-6 ta' Marzu 2017, il-Kunsill qabel li jistabbilixxi, bħala objettiv fuq perijodu qasir, Kapaċità Militari tal-Ippjanar u t-Tmexxija (MPCC) fi ħdan l-Istat Maġġur tal-UE (EUMS) fi Brussell, li ser tkun responsabbli fil-livell strateġiku għall-ippjanar u t-tmexxija operazzjonali tal-missjonijiet militari mhux eżekuttivi, u li topera taħt il-kontroll politiku u d-direzzjoni strateġika tal-Kumitat Politiku u ta' Sigurtà (KPS).

               (3)

               L-MPCC maħluqa reċentement ser taħdem b'mod parallel u koordinat mal-Kapaċità Ċivili tal-Ippjanar u t-Tmexxija, b'mod partikolari permezz ta' Ċellola Konġunta ta' Koordinazzjoni fil-qasam tal-Appoġġ.

               (4)

               Fil-konklużjonijiet tiegħu tas-6 ta' Marzu 2017, il-Kunsill iddeċieda li d-Direttur Ġenerali tal-EUMS ser ikun id-Direttur tal-MPCC u, f'dik il-kariga, ser jassumi l-funzjonijiet ta' kmandant tal-missjonijiet għall-missjonijiet militari mhux eżekuttivi, inkluż it-tliet Missjonijiet ta' Taħriġ tal-UE (EUTMs) stazzjonati fis-Somalja, fil-Mali u fir-Repubblika Ċentru-Afrikana, f'konformità mat-Termini ta' Referenza għad-Direttur tal-MPCC.

               (5)

               Fil-konklużjonijiet tiegħu tas-6 ta' Marzu 2017, il-Kunsill qabel ukoll li l-proposti dwar il-prospettiva u s-superviżjoni strateġiċi li permezz tagħhom il-Kunsill, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ) u l-KPS ikunu jistgħu jiġu appoġġati b'mod effettiv, fl-eżerċizzju tar-responsabbiltajiet rispettivi tagħhom fir-rigward ta' missjonijiet militari mhux eżekuttivi, permezz tal-istrutturi rilevanti tas-Servizz Ewropew għall-Azzjoni Esterna (SEAE) għall-maniġġar ta' kriżijiet, inkluż permezz ta' interazzjoni u koordinazzjoni sistematiċi bejn il-kmandant tal-missjonijiet u dawk l-istrutturi fil-livell politiku strateġiku, mingħajr preġudizzju għal-linja ta' kmand.

               (6)

               Fit-8 ta' Ġunju 2017, il-Kunsill approva t-Termini ta' Referenza konsolidati tal-EUMS, inkluż l-MPCC. Dawk it-Termini ta' Referenza jirrispettaw l-elementi speċifiċi tal-EUMS u l-partikolaritajiet tal-funzjonijiet tiegħu, f'konformità mal-punt (a) tal-Artikolu 4(3) tad-Deċiżjoni tal-Kunsill 2010/427/UE (1) li tistabbilixxi l-organizzazzjoni u l-funzjonament tas-SEAE, kif adattati għall-arranġamenti l-ġodda ta' kmand u ta' kontroll approvati mill-Kunsill, u jissostitwixxu t-Termini ta' Referenza tal-EUMS annessi mad-Deċiżjoni tal-Kunsill 2001/80/PESK (2) fuq l-istabbiliment tal-Istaff Militari tal-Unjoni Ewropea, li ma għadhomx japplikaw; Għalhekk, l-MPCC ser twettaq il-kompiti assenjati lilha fit-Termini ta' Referenza konsolidati l-ġodda.

               (7)

               Saru t-tħejjijiet neċessarji biex l-MPCC tassumi r-responsabbiltajiet tagħha, b'mod partikolari fir-rigward tal-EUTMs stazzjonati fis-Somalja, fil-Mali u fir-Repubblika Ċentru-Afrikana.

               (8)

               Għaldaqstant jenħtieġ li l-Kunsill jistabbilixxi l-arranġamenti għall-ippjanar u t-tmexxija tal-missjonijiet militari mhux eżekuttivi u jemenda l-linja ta' kmand ta' dawk it-tliet missjonijiet.

               (9)

               Jenħtieġ li d-Direttur tal-MPCC jeżerċita r-responsabbiltajiet tal-kmandant tal-operazzjoni taħt id-Deċiżjoni tal-Kunsill (PESK) 2015/528 (3) li tistabbilixxi mekkaniżmu sabiex jiġi amministrat il-finanzjament tal-ispejjeż komuni tal-operazzjonijiet tal-Unjoni Ewropea li jkollhom implikazzjonijiet militari jew ta' difiża (Athena).

               (10)

               Jenħtieġ li l-Kmandanti tal-Forza tal-Missjoni tal-EUTMs, fejn applikabbli, ikunu assoċjati mar-rakkomandazzjonijiet tal-kmandant tal-missjonijiet għall-KPS fir-rigward tal-parteċipazzjoni ta' Stati terzi.

               (11)

               Mingħajr preġudizzju għal-linja ta' kmand, jenħtieġ li l-Kmandanti tal-Forza tal-Missjoni tal-UE jirċievu gwida politika lokali mir-Rappreżentanti Speċjali tal-UE, fejn applikabbli, u minn delegazzjonijiet rilevanti tal-Unjoni fir-reġjun.

               (12)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li għandhom implikazzjonijiet ta' difiża. Id-Danimarka ma tiħux sehem fl-implimentazzjoni ta' din id-Deċiżjoni,

         ADOTTA DIN ID-DEĊIŻJONI:
   Artikolu 1
   1.   Ir-responsabbiltà għall-ippjanar u t-tmexxija operazzjonali tal-missjonijiet militari mhux eżekuttivi tal-UE fil-livell strateġiku militari għandha tiġi assenjata lid-Direttur tal-Kapaċità Militari tal-Ippjanar u t-Tmexxija (MPCC).
   2.   Fil-livell operazzjonali fiż-żona tal-operazzjonijiet, il-missjonijiet militari mhux eżekuttivi għandhom, meta jkunu stabbiliti, jitmexxew minn Kmandant tal-Forza tal-Missjoni tal-UE, li għandu jaġixxi taħt il-kmand tad-Direttur tal-MPCC fl-eżerċizzju tal-funzjonijiet ta' kmandant tal-missjonijiet.
   3.   Fl-eżerċizzju tal-funzjonijiet ta' kmandant tal-missjonijiet għall-missjonijiet militari mhux eżekuttivi, id-Direttur tal-MPCC għandu jaġixxi taħt il-kontroll politiku u d-direzzjoni strateġika tal-Kumitat Politiku u ta' Sigurtà, f'konformità mal-Artikolu 38 tat-Trattat.
   Artikolu 2
   1.   B'mod allinjat ma' prinċipji tal-UE maqbula rigward il-kmand u l-kontroll, u f'konformitá mat-Termini ta' Referenza riveduti tal-EUMS, il-MPCC għandha tappoġġa lid-Direttur tal-MPCC fl-eżerċizzju tal-funzjonijiet tiegħu bħala kmandant tal-missjonijiet, bħala l-istruttura statika ta' kmand u kontroll barra miż-żona fil-livell strateġiku militari li hija responsabbli għall-ippjanar u t-tmexxija operazzjonali tal-missjonijiet militari mhux eżekuttivi, inkluż il-bini, it-tnedija, is-sostenn u l-irkupru ta' forzi tal-Unjoni.
   2   Fiż-żona tal-operazzjonijiet, meta tiġi stabbilita missjoni, Kwartieri Ġenerali tal-Forza tal-Missjoni għandhom jassistu lill-Kmandant tal-Forza tal-Missjoni tal-UE.
   Artikolu 3
   Id-Direttur tal-MPCC, meta jassumi l-funzjonijiet ta' kmandant tal-missjonijiet, għandu jeżerċita r-responsabbiltajiet tal-kmandant tal-operazzjoni taħt id-Deċiżjoni (PESK) 2015/528.
   Artikolu 4
   Id-Deċiżjoni tal-Kunsill 2010/96/PESK (4) hija emendata kif ġej:

               (1)

               Il-paragrafi 1 u 2 tal-Artikolu 2 huma sostitwiti b'dan li ġej:
               “1.   Id-Direttur tal-Kapaċità Militari tal-Ippjanar u t-Tmexxija (MPCC) għandu jkun il-kmandant tal-missjoni EUTM Somalia.
               2.   Il-Brigadier Ġeneral Maurizio Morena huwa b'dan maħtur Kmandant tal-Forza tal-Missjoni tal-UE EUTM Somalia.”.

               (2)

               Il-paragrafi 1 u 2 tal-Artikolu 3 huma sostitwiti b'dan li ġej:
               “1.   L-MPCC għandha tkun l-istruttura statika ta' kmand u kontroll fil-livell strateġiku militari barra miż-Żona tal-Operazzjonijiet, li hija responsabbli għall-ippjanar u t-tmexxija operazzjonali ta' EUTM Somalia.
               2.   Il-Kwartieri Ġenerali tal-Forza tal-Missjoni ta' EUTM Somalia għandhom ikunu f'Mogadishu u għandhom joperaw taħt il-kmand tal-Kmandant tal-Forza tal-Missjoni tal-UE. Għandhom jinkludu uffiċċju ta' kollegament f'Nairobi.
               3.   Fl-MPCC għandha tiġi inkluża ċellola ta' appoġġ, li tkun tinsab fi Brussell, tal-Kwartieri Ġenerali tal-Forza tal-Missjoni sakemm l-MPCC tilħaq kapaċità operazzjonali sħiħa.”.

               (3)

               Fl-Artikolu 5(1), fl-aħħar tar-raba' sentenza, il-kliem “il-Kmandant tal-Missjoni tal-UE” għandhom jiġu sostitwiti bi:
               “il-Kmandant tal-Forza tal-Missjoni tal-UE”.

               (4)

               Fl-Artikolu 5(3), il-kliem li ġejjin jiddaħħlu fit-tieni sentenza qabel il-kliem “għal-laqgħat tiegħu”:
               “u l-Kmandant tal-Forza tal-Missjoni tal-UE”.

               (5)

               Fl-Artikolu 6(2), il-kliem li ġejjin jiddaħħlu fit-tieni sentenza qabel il-kliem “għal-laqgħat tiegħu”:
               “u l-Kmandant tal-Forza tal-Missjoni tal-UE”.

               (6)

               L-Artikolu 7(2) huwa sostitwit b'dan li ġej:
               “2.   Mingħajr preġudizzju għal-linja ta' kmand, il-Kmandant tal-Forza tal-Missjoni tal-UE għandu jirċievi gwida politika lokali mir-Rappreżentant Speċjali tal-UE għall-Qarn tal-Afrika kkoordinata ma' delegazzjonijiet rilevanti tal-Unjoni fir-reġjun.”.

               (7)

               Fl-Artikolu 8(2), il-kliem li ġejjin jiddaħħlu qabel il-kliem “u l-EUMC”:
               “f'konsultazzjoni mal-Kmandant tal-Forza tal-Missjoni tal-UE,”.

               (8)

               Fl-Artikolu 11(5), il-kliem li ġejjin huma miżjuda fl-aħħar tas-sentenza:
               “u/jew lill-Kmandant tal-Forza tal-Missjoni tal-UE.”.

               (9)

               Fl-Artikolu 13(2), il-kliem “Kmandant tal-Missjoni tal-UE” huma sostitwiti bi:
               “il-Kmandant tal-Forza tal-Missjoni tal-UE”.

         Artikolu 5
   Id-Deċiżjoni tal-Kunsill 2013/34/PESK (5) hija emendata kif ġej:

               (1)

               Il-paragrafi 1 u 2 tal-Artikolu 2 huma sostitwiti b'dan li ġej:
               “1.   Id-Direttur tal-Kapaċità Militari tal-Ippjanar u t-Tmexxija (MPCC) għandu jkun il-kmandant tal-missjoni EUTM Mali.
               2.   Il-Brigadier Ġeneral Peter Devogelaere huwa b'dan maħtur Kmandant tal-Forza tal-Missjoni EUTM Mali.”.

               (2)

               Il-paragrafi 1 u 2 tal-Artikolu 3 huma sostitwiti b'dan li ġej:
               “1.   L-MPCC għandha tkun l-istruttura statika ta' kmand u kontroll fil-livell strateġiku militari barra miż-Żona tal-Operazzjonijiet, li hija responsabbli għall-ippjanar u t-tmexxija operazzjonali ta' EUTM Mali.
               2.   Il-Kwartieri Ġenerali tal-Forza tal-Missjoni EUTM Mali għandhom ikunu fil-Mali u għandhom joperaw taħt il-kmand tal-Kmandant tal-Forza tal-Missjoni tal-UE.
               3   Fl-MPCC għandha tiġi inkluża ċellola ta' appoġġ, li tkun tinsab fi Brussell, tal-Kwartieri Ġenerali tal-Forza tal-Missjoni sakemm l-MPCC tilħaq kapaċità operazzjonali sħiħa.”.

               (3)

               Fl-Artikolu 5(1), fl-aħħar tar-raba' sentenza, il-kliem “Kmandanti tal-Missjoni tal-UE” huma sostitwiti bi:
               “Kmandanti tal-Forza tal-Missjoni tal-UE”.

               (4)

               Fl-Artikolu 5(3), il-kliem li ġejjin jiddaħħlu fit-tieni sentenza qabel il-kliem “għal-laqgħat tiegħu”:
               “u l-Kmandant tal-Forza tal-Missjoni tal-UE”.

               (5)

               Fl-Artikolu 6(2), il-kliem li ġejjin jiddaħħlu fit-tieni sentenza qabel il-kliem “għal-laqgħat tiegħu”:
               “u l-Kmandant tal-Forza tal-Missjoni tal-UE”.

               (6)

               L-Artikolu 7(2) huwa sostitwit b'dan li ġej:
               “2.   Mingħajr preġudizzju għal-linja ta' kmand, il-Kmandant tal-Forza tal-Missjoni tal-UE għandu jirċievi gwida politika lokali mir-Rappreżentant Speċjali tal-Unjoni Ewropea għas-Saħel ikkoordinata mal-Kap tad-Delegazzjoni tal-Unjoni f'Bamako.”.

               (7)

               Fl-Artikolu 8(2), il-kliem li ġejjin jiddaħħlu qabel il-kliem “u l-EUMC”:
               “f'konsultazzjoni mal-Kmandant tal-Forza tal-Missjoni tal-UE,”.

               (8)

               Fl-Artikolu 11(5), il-kliem li ġejjin huma miżjuda fl-aħħar tas-sentenza:
               “u/jew lill-Kmandant tal-Forza tal-Missjoni tal-UE”.

         Artikolu 6
   Id-Deċiżjoni (PESK) 2016/610 (6) hija emendata kif ġej:

               (1)

               Il-paragrafi 1 u 2 tal-Artikolu 2 huma sostitwiti b'dan li ġej:
               “1.   Id-Direttur tal-Kapaċità Militari tal-Ippjanar u t-Tmexxija (MPCC) għandu jkun il-kmandant tal-missjoni EUTM RCA.
               2.   Il-Brigadier Ġeneral Herman Ruys huwa b'dan maħtur Kmandant tal-Forza tal-Missjoni EUTM RCA.”.

               (2)

               Il-paragrafi 1 u 2 tal-Artikolu 3 huma sostitwiti b'dan li ġej:
               “1.   L-MPCC għandha tkun l-istruttura statika ta' kmand u kontroll fil-livell strateġiku militari barra miż-Żona tal-Operazzjonijiet, li hija responsabbli għall-ippjanar u t-tmexxija operazzjonali ta' EUTM RCA.
               2.   Il-Kwartieri Ġenerali tal-Forza tal-Missjoni EUTM RCA għandhom ikunu f'Bangui u għandhom joperaw taħt il-kmand tal-Kmandant tal-Forza tal-Missjoni.
               3.   Fl-MPCC għandha tiġi inkluża ċellola ta' appoġġ, li tkun tinsab fi Brussell, tal-Kwartieri Ġenerali tal-Forza tal-Missjoni sakemm l-MPCC tilħaq kapaċità operazzjonali sħiħa.”.

               (3)

               Fl-Artikolu 5(1), ir-raba' sentenza, il-kliem “il-Kmandanti tal-Missjoni tal-UE” huma sostitwiti b'dan li ġej:
               “il-Kmandanti tal-Forza tal-Missjoni tal-UE”.

               (4)

               Fl-Artikolu 5(3), il-kliem li ġejjin jiddaħħlu fit-tieni sentenza qabel il-kliem “għal-laqgħat tiegħu”:
               “u l-Kmandant tal-Forza tal-Missjoni tal-UE”.

               (5)

               Fl-Artikolu 6(2), il-kliem li ġejjin jiddaħħlu fit-tieni sentenza qabel il-kliem “għal-laqgħat tiegħu”:
               “u l-Kmandant tal-Forza tal-Missjoni tal-UE”.

               (6)

               L-Artikolu 7(2) huwa sostitwit b'dan li ġej:
               “2.   Mingħajr preġudizzju għal-linja ta' kmand, il-Kmandant tal-Forza tal-Missjoni tal-UE għandu jirċievi gwida politika lokali mill-Kap tad-Delegazzjoni tal-Unjoni fir-Repubblika Ċentru-Afrikana.”.

               (7)

               Fl-Artikolu 7(4), il-kliem “Kmandant tal-Missjoni tal-UE” huma sostitwiti bi:
               “Kmandant tal-Forza tal-Missjoni tal-UE”.

               (8)

               Fl-Artikolu 8(2), il-kliem li ġejjin jiddaħħlu qabel il-kliem “u l-EUMC”:
               “f'konsultazzjoni mal-Kmandant tal-Forza tal-Missjoni tal-UE,”.

               (9)

               Fl-Artikolu 12(5), il-kliem li ġejjin huma miżjuda fl-aħħar tas-sentenza:
               “u/jew lill-Kmandant tal-Forza tal-Missjoni tal-UE.”.

         Artikolu 7
   Id-Deċiżjonijiet tal-Kumitat Politiku u ta' Sigurtà (PESK) 2016/396 (7), (PESK) 2016/2352 (8) u (PESK) 2017/112 (9) huma b'dan imħassra.
   Artikolu 8
   Il-Kunsill għandu jirrieżamina, fuq il-bażi ta' rapport mir-RGħ, l-istabbiliment tal-MPCC u taċ-Ċellola Konġunta ta' Koordinazzjoni fil-qasam tal-Appoġġ, sena wara li jkunu kompletament operazzjonali, u fi kwalunkwe każ sal-aħħar tal-2018.
   Artikolu 9
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, it-8 ta' Ġunju 2017.

            Għall-Kunsill

            Il-President

         U. REINSALU

      (1)  Id-Deċiżjoni tal-Kunsill 2010/427/UE tas-26 ta' Lulju 2010 li tistabbilixxi l-organizzazzjoni u l-funzjonament tas-Servizz Ewropew għall-Azzjoni Esterna (ĠU L 201, 3.8.2010, p. 30).

      (2)  Id-Deċiżjoni tal-Kunsill 2001/80/PESK tat-22 ta' Jannar 2001 fuq l-istabbiliment tal-Istaff Militari tal-Unjoni Ewropea (ĠU L 27, 30.1.2001, p. 7).

      (3)  Id-Deċiżjoni tal-Kunsill (PESK) 2015/528 tas-27 ta' Marzu 2015 li tistabbilixxi mekkaniżmu sabiex jiġi amministrat il-finanzjament tal-ispejjeż komuni tal-operazzjonijiet tal-Unjoni Ewropea li jkollhom implikazzjonijiet militari jew ta' difiża (Athena) u li tħassar id-Deċiżjoni 2011/871/PESK (ĠU L 84, 28.3.2015, p. 39).

      (4)  Id-Deċiżjoni tal-Kunsill 2010/96/PESK tal-15 ta' Frar 2010 dwar missjoni militari tal-Unjoni Eworpea biex tikkontribwixxi għat-taħriġ tal-Forzi tas-Sigurtà tas- Somalja (ĠU L 44, 19.2.2010, p. 16).

      (5)  Id-Deċiżjoni tal-Kunsill 2013/34/PESK tas-17 ta' Jannar 2013 dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) (ĠU L 14, 18.1.2013, p. 19).

      (6)  Id-Deċiżjoni tal-Kunsill (PESK) 2016/610 tad-19 ta' April 2016 dwar Missjoni Konsultattiva Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (ĠU L 104, 20.4.2016, p. 21).

      (7)  Id-Deċiżjoni tal-Kumitat Politiku u ta' Sigurtà (PESK) 2016/396 tal-15 ta' Marzu 2016 dwar il-ħatra ta' Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (EUTM Somalia) u li tħassar id-Deċiżjoni (PESK) 2015/173 (EUTM Somalia/1/2016) (ĠU L 73, 18.3.2016, p. 99).

      (8)  Id-Deċiżjoni tal-Kumitat Politiku u ta' Sigurtà (PESK) 2016/2352 tas-7 ta' Diċembru 2016 dwar il-ħatra tal-Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) u li tħassar id-Deċiżjoni (PESK) 2016/939 (EUTM Mali/2/2016) (ĠU L 348, 21.12.2016, p. 25).

      (9)  Id-Deċiżjoni tal-Kumitat Politiku u ta' Sigurtà (PESK) 2017/112 tal-10 ta' Jannar 2017 li taħtar il-Kmandant tal-Missjoni tal-UE għall-Missjoni ta' Taħriġ Militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (EUTM RCA/1/2017) (ĠU L 18, 24.1.2017, p. 47).


title: 2012/406/UE: Deċiżjoni tal-Kunsill tas- 16 ta’ Lulju 2012 li taħtar membru Spanjol u membru supplenti Spanjol fil-Kumitat tar-Reġjuni

text:
               19.7.2012

               MT

               Il-Ġurnal Uffiċjali tal-Unjoni Ewropea

               L 189/10

         DEĊIŻJONI TAL-KUNSILL
   tas-16 ta’ Lulju 2012
   li taħtar membru Spanjol u membru supplenti Spanjol fil-Kumitat tar-Reġjuni
   (2012/406/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta tal-Gvern Spanjol,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015.

               (2)

               Konsegwentement għat-tmiem tal-mandat tas-Sur Francisco ÁLVAREZ-CASCOS FERNÁNDEZ, sar vakanti siġġu ta' membru fil-Kumitat tar-Reġjuni. Konsegwentement għat-tmiem tal-mandat tas-Sur José PORTILLA GONZALEZ, sar vakanti siġġu ta' membru supplenti,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b'dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2015:

               a)

               bħala membru:

                           —

                           Is-Sur Javier FERNÁNDEZ FERNÁNDEZ, Presidente del Principado de Asturias

                     u

               b)

               bħala membru supplenti:

                           —

                           Is-Sur Guillermo MARTÍNEZ SUÁREZ, Consejero de la Presidencia del Principado de Asturias.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-16 ta’ Lulju 2012.

            Għall-Kunsill

            Il-President

         S. ALETRARIS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.